کەرکوك‌و شکستی ناسیونالیزمی کورديی\nدوو هەفتە پێش دەستپێکردنی جەنگی هاوپەیمانان دژ بەڕژێم لەساڵی ٢٠٠٣دا نامیلکەیەکم بڵاو کردەوە بەناوی کوردو گرەو کردن لەسەر هەڵوێستی ئەمریکا بۆ زۆر لایەن وبەرپرسیشم نارد ، بەشێ لە نامیلکەکە تەرخان بوو بۆ دۆخی کەرکوك، پێشنیارم کردبوو لەڕۆژانی یەکەمی شەڕەکەدا دیفاکتۆیەك لەشارەکەدا بسەپێنرێت، جەنگێکی گەورەی دەروونی بێ هیچ خوێنڕێژیەك دژ بەعەرەبی تەعریب بەرپابکرێت بۆ چۆڵ کردنی، بۆئەوەی مەسەلەی قەرەبوو بکەوێتە دواوە>\nبەسودوەرگرتن لەئەزموونی هەندێ گەلیش، سندوقێکی نەتەوەیش بەبەشداری حکومەت و پارەداری کورد بۆکڕینەوەی موڵك وماڵی تەعریبیەکان و هەندێ خەڵکی تریش دروست بکرێت، کەدەتوانرا بە بیست ملیۆن دۆلارێ بەشێکی زۆری هەندێ ڕووی کێشەکە چارەسەر بکرێت.\nلەوێدا هوشیاریمان دابوو بەدەرلەوە چارەنووسی کەرکوك لەچارەنوسی سربرینستانی بۆسنەو هێرزۆگۆڤین باشتر نابێت. کەچی کەس گوێی نەگرت. بڕیاریش بەدەست ئەوانەوە بوو، کاك فەرید ئەسەسەردیش وتی وەك سەنتەرەکەی چەندین سیناریۆو جۆری مامەڵە لەگەڵ کردن لەگەڵیان خستۆتە بەردەم لایەنی پەیوەندیدار ، بەڵام دیسانەوە کەس بەهەندی وەر نەگرتووە.\nساڵی ٢٠٠٧ پڕۆژەیەکی ترمان خستە بەردەمی سەرۆکایەتیەکانی هەرێم و سەرۆک کۆمار کەچۆن لەماوەی ساڵێکدا بەگوێرەی نەخشە ڕێگایەکی هەمەلایەنە هەوڵی چارەسەری کێشەی کەرکوك و ناوچە دابڕاوەکان بدەین، لەگەڵ چەندان پڕۆژەو پێشنیاری تری خەڵکی دڵسۆز کەچی هیچ گۆڕانکاریەکی ڕاستە قینە لە چۆنیەتی مامەڵە کردن لەگەڵ دۆسیەکەدا ڕووینەدا ، خاکمان کردە گرەوی ماددەیەکی دەستوری کەچی لە لەحزەی داڕماوی دوای ٢٠٠٦ و تەقینەوەی شەڕی نێو خۆی نێوان سوننەو شیعە هیچمان نەکرد!!\nکەواتە نەتوانیمان باش دۆخ و گۆڕانکاری وپێشهاتەکان بخوێنینەوە، نەتوانیمان دیفاکتۆ بسە پێنین، نە دەرفەت بۆ پیادەکردنی ماددە دەستوریەکە بقۆزینەوە ! ژێرخانی ئەم دۆخەش ئەوەیە لەم پرسەدا کورد هەربەناو ناسیونالیزمی هەیە ، دەنا کورد توانای بیرکردنەوەو بڕیاری بە هاوبەشی لەدەست نەدەدا، دووهێزە بڕیار بەدەستەکەشی گۆڕانکاری یەکانیان لەچاویلکەی ململانێی نێوان خۆیانەوە نەدەخوێندەوە، پشت بەستوو بەم واقیعەش ئەگەر واقیعی کەرکوك بەدرێژایی مێژووی هاوچەرخمان لەئەستۆی ڕژێمەکاندا بووبێت.\nلەدوای ٢٠٠٣ ەوە لێپرسراوی یەکەمی ئەو دۆخە خۆمانین، دەنا دەرفەتەکان لەتوانایاندا بوو دۆخی ئێمە بەم جۆرە نەبێت. کێشەش لەوەدایە ناگەینە خاڵێکی دابڕان و بەخۆداچونەوەیەکی ستراتیژی وا، هەڵە کانی ڕابردوو تێپەڕێنین و لەدەرەوەی بازنە ئەو تەقلیدە خنکاوو قانگدراوە ، هەناسەیەكی پاك هەڵمژین وبیرکردنەوەو کارنامەو ڕەفتارێکی جیاواز ببینین .\n44 سروشت‌و پەیوەندی دروستی نێوان دین‌و زانست\n45 جەنگی دەرونی نەتان شڵەژێن‌و بەگەشبینیەوە ڕوبکەنە هۆڵی کۆنگرە\n46 لەمەڕ فتواکەی لیژنەی فتوای یەکێتی زانایان‌و دین‌و ئەخلاق\n47 ناوچە جێناکۆکەکان لەچاوەڕوانی شێوازێکی نوێی کاری نیشتمانیی\n48 ساڵیادی جینۆسایدی یەزیدیەکان.. دەرفەتێك بۆ دوبارە بەتەحەداکردنەوەی پرسەکەیان\nهاتوچۆی عێراق نوێترین زانیاریی له‌باره‌ى تابلۆى ئۆتۆمبێل ئاشكراده‌كات


بەیەکجار چەندین سۆرس بۆ سیدیا زیادبکە! – کەی ئای تی ئێن\nئای ئۆ ئێس 15, ئه‌یلول 2012\nبەیەکجار چەندین سۆرس بۆ سیدیا زیادبکە!\nسڵاوی خواتان لێبێت لەم بابەتەدا باسی چۆنیەتی دابەزاندنی چەند سۆرسێك دەكەین تەنها لەڕێگەی یەك سۆسەرەوە بۆ سیدیا ! چونکە وەکو خۆتان دەزانن کاتێک کە سۆرسێک بۆ سیدیا زیاد دەکەیت دەبێت لەگەڵ هەرسۆرسێک چەند خولەکێک چاوەڕێبکەیت تا هەمووی زیاد دەبێت بەڵام بەم ڕێگەیەی ئێمە ئێستا دەیگرینە بەر چەندین سۆرس بەیەکجار زیاد دەکەین.\nسەرەتا سیدیا دەكەینەوە دەچینە Manage>Sources>Edit>Add\nپاشان ئەم سۆرسە زیاد دەكەین apt.pwncenter.com\n[image src=”http://imgkurd.com/bwxcha/png/9007cf2af0-1.png” width=”320″ height=”480″ lightbox=”yes” align=”center”] پاشان دەچینە بەشی Sections>Repositories\n[image src=”http://imgkurd.com/bwxcha/png/9fe14b2d84-2.png” width=”320″ height=”480″ lightbox=”yes” align=”center”] [image src=”http://imgkurd.com/bwxcha/png/8c4aef5f91-3.png” width=”320″ height=”480″ lightbox=”yes” align=”center”] پاشان All Sourcers دادەبەزێنین و بۆ ئەمەش بەگوێرەی ئەم وێنانەی خوارەوە بڕۆ:\n[image src=”http://imgkurd.com/bwxcha/png/84659bfedd-4.png” width=”320″ height=”480″ lightbox=”yes” align=”center”] [image src=”http://imgkurd.com/bwxcha/png/62c2f91641-5.png” width=”320″ height=”480″ lightbox=”yes” align=”center”] [image src=”http://imgkurd.com/bwxcha/png/0ba6279ec9-6.png” width=”320″ height=”480″ lightbox=”yes” align=”center”]\nنوسەر ساری فەریق\nart 15 ئیلول 2012 / 12:38 AIM:\ndastan xosh barasty bbtakantan zor bashen\nتۆری تەکنەلۆژیای زانیاری کوردی 15 ئیلول 2012 / 12:50 AIM:\nزۆر سوپاس بەڕێزەکەم! زۆر بەخێربێیت بۆ پێگەکەمان.\nali raouf 15 ئیلول 2012 / 3:08 AIM:\nslaw sarata dast xoshet le dakam bo amhamu babata jwanay blawy dakayawa mn maway 2manga baw saetam zanewaw bazory babatakanm xuendotawaw zor ba sudn xwa padashtt bdatawa\nتۆری تەکنەلۆژیای زانیاری کوردی 16 ئیلول 2012 / 10:13 PM\nزۆر زۆر بەخێربێت و سوپاس هەستی جوانت دەکەین پش بەخوا میوانان و سەردانکاران دڵخۆشتر دەکەین.\nAngel-Eyes 15 ئیلول 2012 / 12:42 PM\nدەستتان خوش بو ئە م بابەتە جوانە هیوادارم هەر بابە تى وا بلاو بکەنەوە دوبارە دەستتان خوش سە رکەوتوبن لە کارەکانتاند\nتۆری تەکنەلۆژیای زانیاری کوردی 16 ئیلول 2012 / 10:16 PM\nزۆر زۆر بەخێربێت و سوپاس هەستی جوانت دەکەین پشت بەخوا میوانان و سەردانکاران دڵخۆشتر دەکەین.\nrebaz 18 ئیلول 2012 / 2:29 PM\nچۆن ئیمەیڵێک دروستکەم بۆئەوەی بتوانم بەرنامەی پێ وەر گرم.\nئایا دەتوانن بۆم دروستکەن.\nئەگەر بۆم دروستکەن خێرتان دەگات.\nمەبەستم Apple ID\nتۆری تەکنەلۆژیای زانیاری کوردی 19 ئیلول 2012 / 12:11 AIM:\nبەڕێز ڕێباز ئێمە دەسەڵاتی ئەوەمان نییە بۆ کەس ئەم جۆرە کارانە بکەین بەڵام ئەوەی یارمەتیت دەدات خۆت ئەم کارە بکەیت لەم لینکەوە چۆنییەتی دروستکردنی هەژماری ئەپڵ باسکراوە


بەغدا دەیەوێت ئاوارە كوردە گەڕاوەكانی كەركوك دەربكات\nحکوومەتی بەغدا لە رێگەی فۆڕمی خۆراکەوە داوای لیستی ناوی ئاوارە کوردەکانی شاری کەرکووکی کردووە، بەرپرسێکی پارتیش دەڵێ، ناوەکان رەوانەی بەغدا کراون و عێراق پیلانی ھەیە بۆ دەرکردنی ئەوانەی دوای ئازادی عێراق گەڕاونەتەوە شوێنی خۆیان.\nمحەممەد خوڕشید، بەرپرسی لقی ٣ی پارتی لە کەرکووک، بە ماڵپەڕی حزبەکەی راگەیاندوە، "حکوومەتی بەغدا دەستی بە عەرەباندنی شاری کەرکووکی کردووە و لە رێگەی فەرمانگەی خۆراک و دانەوێڵەی کەرکووکەوە، داوای ھەموو ئەو ناوانەی کردووە کە لە دوای ساڵی ٢٠٠٣ لە ھەرێمی کوردستان گوازراونەتەوە بۆ شاری کەرکووک و پێشتر لە ھەرێمی کوردستان بوون، بڕیارەکە بەو شێوەیە لە بەشی پلاندانانی وەزارەتی بازرگانی عێراق، داوای ھەموو ناوەکانیان کردووە، ئەوانەی لە ھەرسێ پارێزگاکانی ھەرێمی کوردستانەوە گوازراونەتەوە بۆ کەرکووک لیستی ناوەکانیش ئامادەکراوە".\n(محەممەد خوڕشید) مەترسی خۆی لەو بڕیارەی بەغدا ناشارێتەوە و دەڵێت، "بەپێی زانیاری و بەدواداچوونی ئێمە، ناوی ھەموو ئەو ئاوارە کوردانەی دوای پڕۆسەی ئازادی عێراق گەڕاونەتەوە بۆ کەرکووک رەوانەی بەغدا کراون، ئیتر چاوەڕێی بڕیاری بەغداین، پێمانوایە بڕیاری بەغداش ئاشکرایە و دەیەوێ ھەموو ئەو ماڵە کوردانەی گەڕاونەتەوە شاری خۆیان، دەربکات".\n9 مانگ پێشتر - Dec 17 2017 8:20PM


به‌شير حه‌داد: هه‌وڵده‌ده‌ين مووچه‌ى فه‌رمانبه‌ران و پێشمه‌رگه له بودجه‌ى عێراق به‌جيا جێگيربكرێت\nكوتله كوردييه‌كان له ئه‌نجوومه‌نى نوێنه‌رانى عێراق، له هه‌وڵى ئه‌وه‌دان، مووچه‌ى پێشمه‌رگه، فه‌رمانبه‌ران، خانه‌نشين، كه‌سوكارى شه‌هيد و ئه‌نفالكراوان و زيندانيانى سياسى بخه‌نه سه‌ر بودجه‌ى حكومه‌تى ئيتيحادى و هه‌ولێر و به‌غداش پابه‌ندى رێككاره‌كانى ئه‌و پرسه بكه‌ن.\nسه‌باره‌ت به هه‌وڵى كوتله كوردييه‌كان بۆ چاره‌سه‌رى كێشه‌ى بودجه و مووچه‌ى هه‌رێمى كوردستان، به‌شیر حه‌داد، جێگری سه‌رۆكی ئه‌نجوومه‌نى نوێنه‌رانى عێراق رايگه‌ياند، هه‌وڵده‌ده‌ن مووچه‌ی پێشمه‌رگه و فه‌رمانبه‌ران له بودجه‌ی عێراق جێگیر بكرێت.\nگووتیشی: له ئه‌نجوومه‌نى نوێنه‌ران پێشنیازی ئه‌وه‌شیان كردووه، ئه‌گه‌ر له داهاتوو هه‌ر كێشه‌یه‌ك له‌نێوان هه‌ولێر و به‌غداش رووبدات، به‌غدا ناچارده‌كه‌ن مووچه‌ی پێشمه‌رگه و فه‌رمانبه‌ران بۆ هه‌ولێر بنێرێت و ئه‌و بابه‌ته‌یان له بودجه جیاكردووه‌ته‌وه و بڕی پاره‌كه‌شیان بۆ پێنج سه‌د ملیار دینار زیاد كردووه.\nدوێنێ ئه‌نجوومه‌نى نوێنه‌رانى عێراق بۆ تاوتوێكردنى پرۆژه ياسايى بودجه‌ى ئيتيحادى 2019 دانيشتنێكى به‌ڕێوه‌برد تێيدا خوێندنەوەی دووەمی بۆ پرۆژە بوودجەی ئه‌مساڵ کرد و لیژنەی داراییش لە دەرەوەی ئه‌نجوومه‌ن کەموکوڕیەکانی ناو بوودجە چارەسەر دەکەن بە پێی خواستی وەزارەت و پێکھاتەکان، فراکسیۆنە کوردیيەکان ھەوڵی جێگیرکردنی 68 ملیار دینار مانگانە دەدەن بۆ مووچەی ھێزەکانی پێشمەرگە و 454 ملیاریش بۆ مووچەی فەرمانبەران بێ ھیچ بەرامبەرێک.\nپشکی ھەرێمی کوردستان لە بوودجەی ساڵى 2019ی عێراق بە 8.9 تریلیۆن دینار دیاری کراوە بەرامبەر بە پابەند بوونی ھەرێم بە ھەناردەکردنی 250 ھەزار بەرمیل نەوت رۆژانە.\nبوودجەی گشتی عێراق بۆ ساڵی 2019 بە 105 ترلیۆن دینار خەمڵیندراوە، لەو بڕە پارە %12.67 بۆ ھەرێمی کوردستان دیاری کراوە.\nئه‌و پشكه نیگەرانی فراکسیۆنە کوردیيەکانی لێکەوتووەتەوه و بەکەمی دەزانن، بۆیە ھەوڵی ئەوە دەدەن لە رێگەی كه‌مكردنه‌وه‌ى خه‌رجى سيادى، پێدانەوەی قەرزەکانی سەر ھەرێم، دیاریکردنی مووچە بۆ پێشمەرگە، بوودجەی فریاکەوتنی حاڵەتە نەخوازراوەکان و چەندین رێگەی تر شایستەی دارایی بۆ پشکی ھەرێمی کوردستان زیاد بکەن.\nسه‌ره‌ڕاى گه‌ڕاندنه‌وه‌ى پرۆژه ياساى بودجه بۆ به‌رده‌ست حكومه‌ت، به‌ڵام دووباره پرۆژه‌كه به بێ ئه‌وه‌ى ده‌ستكارى پشكى هه‌رێمى كوردستانى تێدا بكرێت، گه‌ڕێندرايه‌وه بۆ به‌رده‌ست ئه‌نجوومه‌نى نوێنه‌ران.\nپێشتر چاوه‌ڕوانده‌كرا، له لايه‌ن وه‌زاره‌تى دارايى و پلاندانانى عێراقه‌وه پێداچوونه‌وه به پشكى هه‌رێمى كوردستان بكرێت.


•\tئاشكرایە هیچ وڵات و كۆمەڵگایەك بەبێ بوونی ئامار و سەرژمێریەكی وورد و زانستی بۆ سەروەت و سامانی سروشتی و نیشتیمانی تایبەت بەخۆی ناتوانێت نە پلانی زانستی دابڕێژێت و نە پڕۆسەی ئاوەدانكردنەوە و گەشەكردنی وڵات و كۆمەڵگا پێشبینی بكات و كاری بۆبكات و بیشیگەیەنێتە دوا مەنزڵ و مەبەست.بۆیە هەمیشە ئەو وڵات و كۆمەڵگایانەی كە خاك و ئاو و سامانی سروشتی زۆر و زەوەند و توانای مرۆیی زیرەك و دەسەڵات و سەركردەی حەكیمیان هەیە هەمیشە دەكەونە ڕیزی ئەو كۆمەڵگا و وڵاتانەوە كە گەشە و پێشكەوتن و ئاوەدانی ڕوویان تێدەكات و دەچنە ڕیزی وڵاتە پێشكەوتوو و كۆمەڵگا خۆشگوزەرانەكانەوە و دووردەكەونەوە لە هەژاری و دواكەوتوویی و نەخۆشی و بێكاری و هەموو دیاردە نەگبەتیەكانی تر كە دەبنە هۆی دواكەوتن و هەژاری تاك و كۆمەڵگا.\n•\tهەربۆیە كۆڵەكە گرنگەكانی پێشكەوتن و گەشەكردنی وڵات و كۆمەڵگاكان بریتین لە بوونی سەروەت و سامانی سروشتی و توانای مرۆیی لەلایەك و لەلایەكی تریشەوە بریتیە لە بوونی خاوەن ئەقڵ و پلانی زانستی و كەسانی خاوەن سەرمایە و لە پێش هەموانیشەوە بریتیە لە بوونی دەوڵەتێكی سەربەخۆ و خاوەن سەروەری و حكومەتێكی خەمخۆر و نیشتیمانی. چونكە بەبێ بوونی حكومەت و دەسەڵاتێكی ڕەشید و حەكیم و خەمخۆر ناتوانرێت هیچ هەنگاوێكی نیشتیمانیانە هەڵبنرێت،چونكە ناتوانرێت دەسكەوت و گەشە و پێشكەوتنەكان بپارێزرێن و ڕێگە بگرێت لە لە ناوچوونیان و بەهەدەردانیان . حكومەتێك كە ڕێگەنەدات كە سەروەت و سامانی وڵات بكەوێتە دەست كەسانی گەندەڵ و مشەخۆر و داگیركاران و كۆمپانیا بیانیە خوێنمژەكان كە هەموو خەمیان بەتاڵانبردنی سەروەت وسامانی وڵاتان و وەدەستخستنی قازانجی زۆر و زەوەندولەبن نەهاتووی گەلانی دواكەوتوو و هەژار و داگیراكراوانە.\n•\tبۆیە لەم قۆناغی ڕزگاری نیشتیمانی و دامەزراندنی دەسەڵات و حكومەتە نیشتیمانیەی كوردستاندا لەم بەشەی باشووردا كە خۆشبەختانە تەمەنی نزیك دەبێتەوە لە 30 ساڵ،گرنگە كە حكومەت و دەسەڵات گرنگی بدەنە پڕۆسەی ئاوەدانكردنەوە و گەشەپێدانی وڵات و كۆمەڵگای كوردی و هەوڵی جێگیری سیاسی و ئابوری و ئەمنی و كۆمەڵایەتی بدەن و هەموو خەمیان بریتی بێت لەوەی كە وڵات و كۆمەڵگا بەرەو كەناری ئارامی و خۆشگوزەرانی و بەرن و دووری بخەنەوە لە دواكەوتویی و هەژاری و نەخۆشی و ناخۆشی و بەهەدەردانی سەروەت و سامانە زۆر و زەوەندەكەی,هەموو ئەم كارانەش بە دانانی پلانی زانستی پێشوەختە و بەدەسەڵاتێكی تەواو نیشتیمانی و خەمخۆر دەكرێت كە هانی ئۆرگانەكانی حكومەت بدات دوور بكەونەوە لە گەندەڵی و مشەخۆری و بەهەدەردانی سەروەت و سامانی وڵات و لەولاشەوە گرنگی زۆر بداتە كەرتی تایبەت و كۆمپانیا و وەبەرهێن و خاوەن سەرمایە و سەرمایەدارەكان كە سەروەت و سامانەكانیان بخەنە خزمەت پڕۆسەی ئاوەدانكردنەوە و گەشە و پێشكەوتنی وڵاتەوە و هەموان لەخەمی خزمەتكردن و خۆشگوزەرانی هاوڵاتیان و كۆمەڵگادا بن و دوور بكەونەوە لە مشەخۆری و خۆدەوڵەمەندكردنی ناڕەوا و دەستبردن بۆ قوتی جەماوەر و هەژاران و كاربكەن بۆ وەبەرهێنانی سەروەت و سامانەكانیان لەڕێگەی خزمەتكردنی نیشتیمان و كۆمەڵگاوە.\n•\tبەم شێوەیە دەتوانرێت نیشتیمانێكی ئازاد و سەربەخۆ و كۆمەڵگایەكی پێشكەوتوو و خۆشگوزەران بنیات بنێین و خەون و ئاواتی لە مێژینەمان وەدیبهێنین.هەربەم شێوەیەش دەتوانین سوود و كەڵكی زۆر لە سەرمایەی نیشتیمانەكەمان لە ئاو و خاك و توانا مرۆییەكان وەربگرین و سەرمایەدارانیشمان ببنە سەرمایەدارێكی نیشتیمانی و خەمخۆر بۆ ئایندە.چونكە هەموو سەرمایەیەك نیشتیمانی نیە و هەموو سەرمایەدارێكیش نیشتیمانی نابێت ,گەر تەنها هەوڵی بەدەستهێنانی قازانج و سوودی تاكە كەسی بێت و بۆ بەرژەوەندی خۆی و كەڵەكەكردنی زیاتری سەرمایەكەی بێت دوور لە خەمی نیشتیمان و نەتەوە و كۆمەڵگاكەمان.بۆیە سەرمایەی نیشتیمانی بریتیە لەو سەرمایەیەی كە دەخرێتە خزمەتی پێشكەوتن و ئاوەدانی نیشتیمانەوە و سەرمایەداری نیشتیمانیش بەهەمان شێوە بریتیە لەو كەسانەی كە سەروەت و سامانەكانیان دەخەنە پێناو وەبەرهێنان و ئاوەدانی و خزمەتی كۆمەڵگا و نیشتیمانەكانیانەوە.\n•\tخۆشبەختانە لەم هەرێمەی خۆشماندا گەلێك سەرمایەداری نیشتیمانی هەبوون و لەئێستاشدا هەن و توانیویانە دەیان پڕۆژەی گەورە و گرنگ بنیات بنێن و جێگە دەستیان دیار بێت لە ئاوەدانكردنەوەی وڵات و دەستگیرۆیی هاوڵاتیانی هەژار و نەهێشتن و كەمكردنەوەی بێكاری و هەڵاوسان ،سەرەڕای هەبوونی ڕێگر و نمونەی ناشیرینی مشەخۆری و گەندەڵیش لەهەرێمەكەماندا،بۆیە ئەركی ئەو سەرمایەدارانەیە كە هەمیشە لەخەمی وڵات و كۆمەڵگاكەماندا بن چونكە سەرچاوەی داهات و سەرمایەكانیان هەر ئەم نیشتیمان و كۆمەڵگایەی خۆیانە و چەقی دەسكەوت و سەركەوتنەكانیان هەر لێرەوە دەستیپێكردوە و سەرچاوەیان گرتوە. لەهەموو دونیاشدا كۆمپانیا گەورە ئابوریەكان هەمیشە پابەندی یاسایی و داراییەكان و باج و خەراجەكانیان پێشكەش بە وڵات و كۆمەڵگاكانیان دەكەن و دواتر لە خەمی سەروەت و سامانەكانی خۆیانن ،هەربۆیەش ئەوان لە پێشكەوتنی بەردەوام و ئاوەدانی زیاتری وڵات و كۆمەڵگاكانیاندان،نمونەی جوانی سەرمایەدارانی نیشتیمانی كوردستان زۆرن و لە سلێمانیشدا گەلێك پڕۆژەی نەخۆشخانە و كۆمەڵگا نیشتەجێبونەكان و كارگە بەرهەمێنەكان و ...هتد.یان بنیات ناوە . بەهیوای ئەوەی هەموان نیشتیمان و كۆمەڵگای كوردەواری خۆمان خۆشبوێت و سەرمایە و تواناكانمان بخەینە خزمەت وڵات و نیشتیمانەكەمانەوە وهەموان وڵات و نیشتیمان بكەینە موڵكی خۆمان نەك تەنها بۆ دادۆشینی سەروە ت و سامانەكەی خۆشمان بوێت و گرنگە ئینتیمای نیشتیمانی لای تاك و كۆمەڵگا بە هەژار و دەوڵەمەندەوە زیندوو بكەینەوە و لە دڵ و دەروون و هەست و نەستی هەمواندا بیچەسپێنین،هەربەمەش دەبینە تاك و كۆمەڵگایەكی نیشتیمانی و دووردەكەوینەوە لە خیانەت و وڵاتفرۆشی و بەهەدەردانی سەروەت و سامانەكانی وڵات.


کوردیپێدیا - شەڕی تورکیا و چەکی پەکەکە\n📖 شەڕی تورکیا و چەکی پەکەکە | پۆل: کورتەباس | زمانی بابەت: 🏳 کوردیی ناوەڕاست\nشەڕی تورکیا و چەکی پەکەکە\nنوسینی: بێستون عوسمانبێستون عوسمان\nلەگەڵ هێرشەکانی ئەم دواییەی تورکیا بۆ سەر پێگەکانی پارتی کرێکارانی کوردستان PKK لە هەرێمی کوردستان، جارێکی دیکە، بوونی PKK لەنێو هەرێمی کوردستان و مەترسیی هێرشەکانی کۆماری تورکیا بۆ سەر کوردستان بوونەوە باسی نەک تەنیا میدیاکان، بەڵکو هەموو دانیشتووانی هەرێمی کوردستان. هەرچەندە هەموو دڵمان گەرمە و کاریگەری عاتیفی ئەوەمان لەسەرە کە کەسانی سیڤیل بوونەتە قوربانی، بەڵام لەم نووسینەدا، من هەوڵدەدەم، تاوەکو بتوانم، بەدەر لە کاریگەری عاتیفی، خوێندنەوەیەکی واقیعیانە بۆ کۆی رووداو و هاوکێشەکان بکەم.\nبەهەڵەدا دەچین، ئەگەر بەوشێوەیە لێکیبدەینەوە ئەم ئۆپەراسیۆنانەی تورکیا پێشهاتێکی هەنووکەیین و ئامانج لێیان تەنیا لێدانی PKK یە. راستییەکە ئەوەیە کە ئەم ئۆپەراسیۆنانە هەڵقەیەکی دیکەن لە سیاسەت و ستراتیژی دوورمەودای کۆماری تورکیا، کە لە سەرەتای بیستەکانی سەدەی رابردووەوە داڕێژراون و تاوەکو ئەمڕۆ دەقاودەق پیادە دەکرێن و ئامانجیان لێدان و لەنێوبردن و بێ کاریگەرکردنی نەتەوەی کوردە لە سەرتاپای رۆژهەڵاتی نێوەڕاستدا. کاتێک بەتایبەتی باس لە هێرشەکانی ئێستا دەکەین، لەسەر بنەمای ئەو هەنگاوانەی تورکیا تاوەکو ئێستا ناویەتی لەگەڵ ئەو قسانەی لە بەرپرسانی تورکیا و میدیای بندەستی دەسەڵاتی ئەو وڵاتە دەیبیستین، کە نییەتی ئۆپەراسیۆنەکان ئاشکرا دەکەن، دەکرێت ئامانجەکانی ئەم هێرشانە لەم خاڵانەدا کورتبکەینەوە:\n1. دابڕاندنی باکوور و باشووری کوردستان لە یەک بە دروستکردنی کەمەرەیەک بەدرێژایی سنووری نێوان عێراق و تورکیا.\n2. گوشارخستنە سەر دانیشتووانی رەسەنی نێوان ئەو کەمەرە کە لە کورد و کریستیان و کوردی ئێزدی پێکدێن، بۆ چۆڵکردنی زێدی باوباپیرانیان.\n3. هاوردەکردن و جێگیرکردنی عەرەبی سوننە و تورکمانی سووریا، لەو ناوچەیەدا.\n4. پڕچەککردنی ئەو دانیشتووانە هاوردانە و جێگیرکردنی چەکدارانی سووری رادیکال بۆ پاراستنیان، لەگەڵ هێشتنەوەی چەند بنکەیەکی سەربازیی تورکی بۆ راهێنان پێکردن و بەرگریکردن لەو چەکدارانە.\n5. نەهێشتنی شتێک بەناوی سەروەری هەرێمی کوردستان و کۆماری عێراق، لەگەڵ لێدانی قەوارەی سیاسی هەرێمی کوردستان و تەحجیمکردنی.\n6. دروستکردنی کێشەی ئەمنی، بگرە شەڕ و پێکدادانیش لە ئایندەدا، بۆ هەرێمی کوردستان بە جێگیرکردنی چەکدارانی رادیکاڵی سووری لەنێو خاکەکەیدا.\nوەک دەبینرێت، ئامانج تەنیا PKK نییە، بەڵکو ئامانج گەلی کوردە، بە گۆڕینی دیموگرافیای ناوچەکە و قوتکردنەوەی عەرەبی سوننی و تورکمانی سووریا و دابەشکردنەوەی خاکی پارچە پارچەکراوی کوردستان و دابڕاندنی کوردی باکوور و باشوور لە یەک، لەگەڵ گوشارخستنە سەر قەوارەی سیاسیی هەرێمی کوردستان. PKK لەم ناوەندەدا بیانوویەکە کە کۆماری تورکیا بەکاریدەهێنێت بۆ ئەوەی لەژێر ناوی بەرەنگاربوونەوەی تیرۆردا ئەو ئامانجە مەترسیدارانەی خۆی بێنێتە دی.\nکۆماری تورکیا لەسەر بنەمای دەوڵەتی نەتەوەیی تورکی دروستبووە و دەستووری ئەو وڵاتە، بەئەمڕۆشەوە، هەموو دانیشتووانی نێو سنوورەکانی تورکیا بە تورک ناوزەد دەکات. کاتێک دەوڵەتێک لەسەر بناخەی ئەوە دروستدەبێ کە هەموو دانیشتووانەکەی تورک بن، هەبوونی هەر ناسنامەیەکی جیاواز بە مەترسی بۆ سەر مانەوەی ئەو دەوڵەتە هەژمار دەکرێت، بێگومان لەلایەن بنیادنەران و پارێزەرانی دەوڵەتەکەوە. هەر بۆیە هەوڵی ئەوە دەدەن، بە هەموو توانای خۆیان، ئەو ناسنامەیە لەنێوبەرن. هەر واشبوو. لە ساڵی 1923ەوە کۆماری تورکیا دەستیکرد بە پەیڕەوکردنی سیاسەتی لەنێوبردنی کورد لەنێوخۆی سنوورەکانیدا، بە داڕشتنی ستراتیژێکی قوڵ و سیستەماتیک، کە خۆی دەبینییەوە لە قەدەخەکردنی زمانی کوردی، گۆڕینی ناوی شار و گوند و چیا و چۆڵەکانی باکووری کوردستان، راگواستنی کورد لە زێدی باووباپیری خۆیان و گۆڕینی دیموگرافیای ناوچە کوردستانییەکان، نووسینەوەی مێژووی فەرمی و هەڵکۆڵینی کورد لەنێویدا، رێکخستنی سیستم و بەرنامەی خوێندن بەشێوەیەک کە هەموو دانیشتوویەکی تورکیا لەسەر ئەوە رابهێنرێت کە ئەو تورکە و تورکبوون جێگەی شانازییە. هەر کاتێکیش دەنگی ناڕەزایی بەرامبەر بەم ستراتیژی پاکتاوکردن و لەناوبردنە بەرزببووایەتەوە، دەنگەکە دادەمرکێنرایەوە و ئەو کەسانەش کە دەنگیان هەڵبڕیبوو دادەپڵۆسێنران. لەسێدارەدانی شێخی پیران و سەید رەزا و کۆمەڵکوژییەکانی دێرسم، زیلان و ئاگری و هەموو ئەوانیدیکە، نموونەی ئەو داپڵۆساندنانەن. کۆماری تورکیا کە ئەمڕۆ دەڵێت ئەوانە هەڵە بوون و پەشیمانین و ئەردۆغان داوای لێبووردن لە خەڵکی دێرسم دەکات، ئەو رۆژ دەیگوت، ئێمە هەموو دانیشتووانی تورکیا بە برای خۆمان دەزانین و کێشەمان لەگەڵ کەس نییە. ئێمە تەنیا مومارەسەی مافی رەوای خۆمان دەکەین لە بەرەنگاربوونەوەی یاخی و ئەشقییەکان. بەڵام راستییەکە ئەوەیە کە کۆماری تورکیا شەڕی کوردی دەکرد لەژێر ناوی بەرەنگاربوونەوەی یاخی و ئەشقی، هەر وەک ئەوەی ئەمڕۆ، کە لەژێر ناوی بەرەنگاربوونەوەی تیرۆردا، دووبارە شەڕی کورد دەکرێت. هاوتەریب لەگەڵ ئەم سیاسەتەدا لە نێوخۆ، کۆماری تورکیا، هەر لە سەرەتای دامەزراندنییەوە، بەردەوام لە هاوئاهەنگیدا بووە لەگەڵ ئێران و عێراق و سووریا بۆ ئەوەی ئەوانیش بەهەمان شێوە، کورد لەنێوبەرن و نەهێڵن سەر بەرزکەنەوە، نەوەک دەنگی کورد لەو پارچانە بگاتە باکوور و مەترسی بۆ سەر کۆماری تورکیا دروستببێت کە لەسەر بنچینەی دەوڵەتی نەتەوەیی تورکی داڕێژراوە. ئەوە لەولاوە بووەستێت کە هەرسێک لەو دەوڵەتانەش لە دوێنێوە رازیبوون، بۆ ئەو هاوئاهەنگییە و هەر چواریان، ئەگەر لەسەر هیچ شتێکیش رێک نەکەوتبن لەسەر داپڵۆسین و لەنێوبردنی کورد هاودەنگ و هاوهەڵوێست بوون. ئەم هاوئاهەنگییە، لە دوای بەهاری عەرەبی و شەڕی نێوخۆی سووریا زۆر لە جاران، بەرەوپێشتر چوو و گەیشتە ئاستێک کە تورکیا رۆڵی رابەرایەتیکردنی جیهانی سوننی بگرێتە دەست و بە سوود وەرگرتن و وەرچەرخاندنی چەکدارانی سوپای ئازادی سووریا، میلیشیایەکی رادیکاڵی سوننیگەرانە بۆ خۆی دروست بکات و پەلبهاوێژێت بۆ نێو سووریا و لیبیا و وا ئەمڕۆش هەرێمی کوردستان. بە واتایەکی دیکە، ببێتە ڤێرژنی سوننی کۆماری ئیسلامی ئێران و شۆڕش هەناردە بکات.\nلە بەرامبەردا، بێگومان شۆڕشە یەک لەدوای یەکەکانی کورد لە تورکیا، کاریگەری خۆیان هەبووە لەسەر بەرەوپێشبردنی دۆزی کورد لە تورکیا و ناچارکردنی ئەو وڵاتە بۆ سازشکردن لەسەر سیاسەتی فەرمیی خۆی کە لەنێوبردن و دووژمنایەتیکردنی کوردە، بەڵام گەورەترین گورز کە بەر ئەم سیاسەت و ستراتیژەی کۆماری تورکیا کەوت ساڵی 1992 بوو کاتێک دوای راپەڕینەکەی بەهاری 1991 ئەنجوومەنی نیشتمانی کوردستان و حکومەتی هەرێمی کوردستان، لە باشوور، بنیادنران. لەبەرئەوەی، ئەوە یەکەم جاربوو قەوارەیەکی کوردی لە رۆژهەڵاتی نێوەڕاست دروست ببێت، کورد ئەگەر بە دیفاکتۆش بێت، ببێتە خاوەنی ستاتوویەک، ئەوەش بووە هۆکاری ئەوەی چاوی کوردی باکووریش باشتر بکرێتەوە و بە دەنگێکی بەرزتر داوای مافی خۆیان بکەن. ئامانجی تورکیا لەنێوبردنی ئەم قەوارەیەی هەرێمی کوردستان بوو، بەڵام سێ هۆکاری سەرەکی هەبوون کە نەیتوانی بگاتە ئامانجەکەی:\n1. پشتگیری نێودەوڵەتی بۆ دۆزی کورد لە عێراق، لەوکاتەدا، کە فەرەنسا رابەرایەتی دەکرد.\n2. کاریگەریی تورگوت ئۆزال، لەوکاتەدا، لەسەر سیاسەتی تورکیا، کە بۆ خۆی بە رەچەڵەک کورد بوو و بە شایەتی سەرکردەکانی هەرێمی کوردستانیش رۆڵی بینی لەوەی تورکیا کەمترین زیان لە قەوارەی هەرێمی کوردستان بدات.\n3. ئەو سیاسەتە ژیرانەیەی هەرێمی کوردستان دایڕشت بۆ رێکخستنی پەیوەندییەکان لەگەڵ وڵاتانی هاوسێ و لەوچوارچێوەیەشدا لەگەڵ تورکیا.\nلەسەر خاڵی سێیەم، پێویستە زیادتر بڕۆم و روونکردنەوە بدەم. کاتێک تۆ بزووتنەوەیەکی شۆڕشگێڕبیت و بە شاخەوە خەباتی چەکداری بکەیت، دەتوانی شەڕی زیاتر لە دەوڵەتێک بکەیت، لە یەک کاتدا. لەبەرئەوەی ئەو خەباتەی تۆ خەباتی پارتیزانییە و بەرپرسیارییەتییەکانت سنووردارن و کەمتر خەمت هەیە. بەڵام کاتێک دابەزیت بۆ نێو شار و فۆرمێکی بەڕێوەبردنت پێکهێنا و بووی بە حکومەت، بەرپرسیارییەتییەکانت زیاد دەکەن و سنوورێکت دەبێ کە دەبێت بیپارێزیت، هەم خەڵکێکت دەبێت کە ناچاری ئەمنییەت و بژێوییان بۆ دابین بکەیت. هەرێمی کوردستان ئەم راستییانەی لەبەر چاو بوو، زۆر باشیش سیاسەت و ستراتیژی کۆماری تورکیای خوێندبووەوە کە بریتییە لە دووژمنایەتیکردن. هەر بۆیە، ستراتیژی پەیوەندییەکانی خۆی لەگەڵ تورکیا لەسەر بنەمای ئەوە داڕشت کە دووژمنێک (دەوڵەتێک کە سیاسەتی فەرمیی دووژمنایەتی کردنتە) وەرچەرخێنێت بۆ دۆست، یان هیچ نەبێ بتوانێت خۆی لە شەڕی ئەو دووژمنە بپارێزێت. ئەمەش بە مانای دانیشتن و دانوستاندن دێت لەگەڵ تورکیادا؛ دانوستاندنێک کە تۆ تێیدا لایەنە بێهێزەکەیت کە تازە لە دایکبوویت و هەزار و یەک کەموکورتی و کێشەی نێوخۆییت هەیە، بەرامبەرەکەشت دەوڵەتێکی بەهێزی خاوەن ئەزموونی دەوڵەتداریی 500 ساڵی و سوپایەکی گەورەیە و ئەندامی هاوپەیمانییەتی ناتۆیە. ئەگەر لە من بپرسن، هەرێمی کوردستان لەگەڵ ئەو ناهاوسەنگییەشدا، هێشتا باش کارتەکانی بەکارهێنا و کەمتری داوە لەوەی سەندوویەتی. میعمیاری ئەم سیاسەتە خودی سەرۆک مام جەلالمام جەلال و سەرۆک بارزانی بوون و هەرچەندە جاروبار گۆڕانکاری کاتی و بەند بە بارودۆخەوە، دروست بووبێتن تاوەکو ئەمڕۆش هەر پارتی دیموکراتی کوردستانپارتی دیموکراتی کوردستان و یەکێتی نیشتیمانی کوردستان درێژەپێدەری سیاسەتەکەن. دەبێ ئەوەش بڵێم کە هەر پارتێکی دیکە لە جێگەی ئەوان بووایە دەبووایە هەر ئەوەی بکردایە، راستتر وایە بڵێم، باشترین بژاردەی هەر ئەوەی دەبوو، پێگەی جیۆپۆلیتیکی کوردستان و واقعی سیاسەتی رۆژهەڵاتی نێوەڕاست رێگە بە لەوە زیادتر نادات. بۆ ئەوەی روونتر بێت؛ ئەگەر سبەی PKK بۆ خۆی لە باکووری کوردستان بتوانێ هەرێمێک کۆنترۆڵ بکات و حکومەتێک دابمەزرێنێت، هەر ناچار دەبێت لەگەڵ تورکیا دابنیشیت و دانوستاندن بکات و رازیبێ بەوەی چەند دەستێنێت، دوو هێندە بدات. لە نموونەی رۆژئاواشدا ئەوەمان بینی کە لە سەرەتای 2014 ەوە پارتی یەکێتی دیموکراتی PYD چەند جار لەگەڵ تورکیا دانیشت و ناچاربوو هەوڵی دانوستاندن بدات. تەنانەت لەکاتی هێرشەکانی تورکیاش بۆ سەر سەرێکانیسەرێکانی و گرێسپی، خودی جەنەرال مەزڵوم کۆبانێ لەڕێگەی دۆناڵد ترەمپەوە پەیامی بۆ ئەردۆغان نارد و ئامادەیی دەربڕی بۆ دانوستاندن. ئەمەش هیچ نەنگییەکی تێدا نییە، لەبەرئەوەی ئاشتی لەگەڵ ئەو کەسەدا دەکرێت کە شەڕت لەگەڵی هەیە، ئاشتی لەگەڵ دۆستدا ناکرێت، چونکە خۆی دۆستتە.\nدووەم گورزی گەورە کە لە سیاسەت و ستراتیژی دژەکوردی تورکیا کەوت، دەستکردنی کورد بوو بە کاری سیاسی لەنێوخۆی تورکیادا، ئەویش بەو پرۆسەیەی بە چوونە نێو پەرلەمانی لەیلا زانا و هاوڕێیەکانی دەستی پێکرد و ئەمڕۆ گەیشتووەتە پارتی دیموکراتی گەلان HDP. ئەم رەوتە سیاسییە میانڕەوە، کە میتۆدە مەدەنییەکان بەکاردەهێنێت، پێش هەموو شتێک بووە هۆی ئەوەی دەنگی کوردی باکوور لەژێر یەک چەتردا کۆببێتەوە، کە لە یەکەم هەڵبژاردنی تورکیاوە لە 1946 دا تاوەکو دەرکەوتن و بەرەوپێشچوونی ئەم رەوتە تەواو پەرتەوازە بوو و بەسەر پارتە تورکییەکاندا دابەش ببوو. دوای ئەوە توانی فەرهەنگی کورد بوون و ناسنامەی کوردی لای تاکی کورد لە باکوور زیندوو بکاتەوە. بێجگە لەوەش بە زمانی سیاسەت کۆمەڵگەی تورکی تێگەیاند کە بە راستی کێشەیەک هەیە لەو وڵاتەدا کە کێشەی کوردە و کورد خاوەنی دۆزێکە. ئەوەبوو لە ساڵانی 2011 بۆ 2015 بینیمان حکومەتی تورکیای هێنایە ژێر بار بۆ دانوستاندن لەگەڵ PKK.\nدوایین گورزیش کە بەر سیاسەت و ستراتیژی فەرمیی دژەکوردی تورکیا کەوت خەباتی گەلی کوردبوو لە رۆژئاوا لەگەڵ درووستبوونی ئیدارەی خۆسەری. لەگەڵ ئەم پێشهاتەدا کورد لە پارچەیەکی دیکە ئازاد بوو و قەوارەیەکی سیاسیی دیکەی کوردی لە رۆژهەڵاتی نێوەڕاست دروستبوو. ئەمەش ئەوەیە کە تورکیا لێی دەترسێ و بە مەترسی بۆ سەر مانەوەی خۆی دەیبینێت. زیاتر لەوە، ئەو قەوارە سیاسییە شەڕێکی گەورەی بەرامبەر بە تیرۆر بردەوە و سەرنجی جیهانی بۆ خۆی راکێشا و گەیشتە ئاستێک کە پەیوەندی دیپلۆماسی لەگەڵ ویلایەتە یەکگرتووەکانی ئەمریکا و یەکێتی ئەوروپا و فیدراسیۆنی رووسیا دروست بکات و جۆرێک لە رەوایەتی نێودەوڵەتی بۆ خۆی بستێنێت. ئیدارەی رۆژئاواش هەر لە سەرەتاوە هەوڵیدا ئەو سیاسەت و ستراتیژە لەگەڵ تورکیا پەیڕەو بکات کە هەرێمی کوردستان لە سەرەتای نەوەتەکانەوە پیادەی دەکات و لەگەڵ کۆماری تورکیا لەسەر مێزی دانوستاندن دانیشت. دووان لەو سێ فاکتەرەی ساڵی 1992 هاوکاریی هەرێمیان کرد بۆ ئەوەی بتوانێ لەو ستراتیژەیدا تاوەکو رادەیەک سەرکەوێت، بۆ رۆژئاواش هەر هەبوون؛ پشتگیری نێودەوڵەتی و خواست لە سەرکردەکانی رۆژئاوا بۆ پەیڕەوکردنی ئەو سیاسەتە، بەڵام سێیەمیان نەک هەر غایب بوو، بەڵکو پێچەوانەکەی راست بوو. لە ئەنقەرە لەجیاتی تورگوت ئۆزال، رەجەب تەییب ئەردۆغان لەسەر کورسی دەسەڵات دادەنیشت. ئەردۆغان لە سەرەتادا خۆی وەک باوکی پرۆسەی دیموکراتیزەکردنی تورکیا و فراوانکردنی ئازادییەکان و چارەسەری کێشە بە گانگرینبووەکانی تورکیا دەرخست، بەڵام لە ناخیدا هەڵگری دەمارێکی نەژادپەرستی تورکی ئیسلامی بوو، ئەو تاکتیکەی بەکارهێنا بۆ ئەوەی بەتەواوی هەموو جومگەکانی دەسەڵات لە تورکیا بگرێتە دەست. مستەفا کەمال ئەتاتورکیش کە دوای جەنگی جیهانیی یەکەم ماسکێکی پۆشی و پەیمانی بە کورد دا کۆمارەکەی کە بنیادی دەنێت دەوڵەتی هەردوو نەتەوەی کورد و تورک بێت، تاوەکو ئەوکاتەی دەسەڵاتی رەهای گرتە دەست و دواتر هەموو ئەوانەی لەسێدارەدا کە ئەو پەیمانەی پێدابوون. بە پێچەوانەی ئۆزالەوە، ئەردۆغان تورکیا بەهەردوو دەست باوەشیکرد بە سیاسەتی لەنێوبردنی ئەو قەوارە کوردییەی لە رۆژئاوا دروستبوو. ئەم پێشهاتانەی دووایش کە کوردی رۆژئاوا دانوستاندنیان دەستپێکردووە و هەنگاو بەرەو یەکخستنی نێوماڵی کورد دەنێن لە رۆژئاوا، هێندەی دیکە حکومەتی تورکیای توڕەکرد و ناچاری کرد تووڕەتر سیاسەتەکانی پەیڕەو بکات.\nشەڕی کۆماری تورکیا، لە چوارچێوەی ستراتیژە دوورمەودا دژەکوردەکەی، ئەمڕۆ بەرامبەر بەم سیانەیە: هەرێمی کوردستان لە عێراق، پارتی دیموکراتی گەلان لە تورکیا و ئیدارەی خۆسەریی رۆژئاوا لە سووریا. لەو نێوەندەدا، PKK بیانوویەکە بەدەستی تورکیاوە، بۆ ئەوەی رەوایەتی بداتە هێرشەکانی و بیکاتە پەردەیەک بۆ شاردنەوەی ئەو نیازانەی هەیەتی، کە بریتین لە دابڕدنی کورد لەیەک لەگەڵ گۆڕینی دیموگرافیای کوردستان و پەلوپۆکردنی هەرێمی کوردستان و پارتی دیموکراتی گەلان و ئیدارەی خۆسەریی رۆژئاوا. بە دووریشی مەزانن، هەر وەک چۆن لە نەوەتەکاندا، هاوشانی ئێران، لە هەرێمی کوردستان دەیکرد، ژێر بە ژێر هەوڵی هەڵگیرساندن و خۆشکردنی شەڕی نێوخۆ لەنێوان هێزە کوردییەکاندا بدات و کورد بە دەستی کورد بکوژێت و دواییش لە ئەنقەرە کۆیان بکاتەوە بۆ ئەوەی ئاشتیان بکاتەوە.\nلەم ناوەندەدا، پێش هەموو شتێک پێویستە هەموو کورد زۆر باش ئەم راستییە ببینن و نیازی کۆماری تورکیا بخوێننەوە، هەڵنەخڵەتێن بەو مەکینەی پڕوپاگەندیەیەی کۆماری تورکیا کە لە لایەکەوە بە فەرمی بە زمانی تورکی دەیکات و لە لایەکی دیکەشەوە بە نهێنی بە کوردی بە گوێی هەموو دانیشتیوانی هەرێمی کوردستاند دەچرپێنێت. دوای ئەوە، پاراستنی یەکڕیزی کورد و بنیادنانی یەکێتی نیشتیمانی و نەتەوەیی گرنگترین هەنگاوە بۆی بنرێت. پێویستە لە بەرامبەر نەیارەکانماندا هەموو جیاوازییەکانی نێوان خۆمان وەلابنێین و یەکبگرین، ببینە یەک دەنگ و یەک رەنگ و یەک هەڵوێست. ئەمە مانای ئەوە نییە، لە نێوخۆدا فرەڕەنگی و دیموکراسییەتمان نەمێنێت، یان یەکێک بچێتە ژێر بار بۆ ئەویدیکە. پێویستە ئەو فرەڕەنگی و فرەدەنگی و ئەزموونی دیموکراسییەتەی لەنێوخۆ هەمانە برەوی پێبدەین و بواری ئازادییەکان فراوانتر بکەین، بەڵام کاتێک مەسەلە هاتە سەر مامەڵەکردن لەگەڵ نەیارەکانمان، هەموو یەک بگرین. دەوڵەتی ئیسرائیل جوانترین نموونەی ئەم ستراتیژەیە، کە باسیدەکەم. وڵاتێکی بچووک، کە لە نێوخۆی خۆدا دەیان پارتی سیاسیی تێدایە و تاوەکو دوا هەناسە کێبڕکێ دەکەن و لەسەر هیچ شتێک رێکناکەون، خاوەنی سیستمێکی سیاسی و حوکمڕانی تا بڵێی داینامیکن، بەڵام کاتێک مەسەلە دێتە سەر رووبەڕووبوونەوەی نەیارەکانیان، هەموو یەک دەنگ و یەک رەنگ و یەک هەڵوێستن. کورد پێویستە ئەم ستراتیژە پیادە بکات. لەو چوارچێوەیەشدا، هەموو پارت و لایەنە کوردییەکان، کە لەسەر ئاستی نێودەوڵەتی قابیلی قبوڵن، لە چوارچێوەی هاوپەیمانییەتییەکی نیشتیمانیی نەتەوەیی کوردستانیدا کۆببنەوە و تواناکانیان یەکخەن بۆ رووبەڕووبوونەوەی نەیارەکانی کورد و قایلکردنیان بە دانوستاندن، جا ئەوکات، لەو یەکێتییەوە هێزمان دەستدەکەوێت بۆ ئەوەی لەو دانوستاندنانەدا زۆر بسەنین و کەم بدەین. لەو دوو هەنگاوەش گرنگتر ئەوەیە، کە ئیدی PKK دەست لە خەباتی چەکداری هەڵگرێت و بوارێک بکاتەوە بۆ کورد، بە هەرێمی کوردستان و HDP و رۆژئاواشەوە، تاوەکو بتوانن لە رێگەی سیاسەت و دیپلۆماسییەت و لۆبیکارییەوە هەوڵی بەدەستهێنانی مافە رەواکانی کورد بدەن، نەک بەهانە بداتە دەست نەیارانی کورد، بە بیانووی ئەوانەوە لە کورد بدەن. روونە کە ناتوانین ئەم شەڕە بە خەباتی چەکداری ببەینەوە. نیشتیمانێکی بە خاک دەورەدراو کە سنوورەکەی لەگەڵ چوار دەوڵەتی نەیاردایە، ناتوانێ بە کڵاشینکۆفەوە شەڕی ئەو چوار دەوڵەتە بکات و لێیان بەرێتەوە کە هەر چواریان خاوەنی سوپای زەبەلاح و میلیشیای تووندڕەوی لابەلان و پەیوەندی نێودەوڵەتی بەهێز و بەرژەوەندی ئابووری گەورەیان هەیە.\n#بێستون عوسمان | #مام جەلال | #پارتی دیموکراتی کوردستان | #سەرێکانی |\n 📡 ماڵپەڕ | 🏳 کوردیی ناوەڕاست | ماڵپەری رووداو - 04-07-2020\n1. 👁 بێستون عوسمان\n➕ ئەم بابەتە لەلایەن: (جوان عومەر ئەحمەد)ەوە لە: Jul 4 2020 12:49AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 4 2020 9:49AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 4 2020 9:49AM باشترکراوە


حەیدەر عەبادی سەرۆک وەزیرانی پێشوی عێراق ڕایگەیاند ، هەرچەندە بەهۆی ئەجێندا دەرەکیەکانەوە چالاکی سیاسیم کەمبۆتەوە،بەڵام خواستم ئەوەیە بگەڕیمەوە بۆ سەرۆکایەتی حکومەت جارێکی دیکە.\nلەلێدوانیدا بۆ ئاژانسی ئەنادۆڵ حەیدەر عەبادی سەرۆک وەزیرانی پێشوی عێراق ڕایگەیاندوە، بە ھۆی ئەجنداکانی دەرەکییەوە، چالاکی سیاسییم کەمبووەتەوە ،و رەتیکردەوە، ئەو ھۆکارانە ئاشکرا بکات کە بە ھۆیانەوە چالاکی سیاسی کەمبووەتەوە.\nبەپێچەوانەی نوری مالکی، سەرۆکوەزیرانی پێشووی عێراق، حەیدەر عەبادی بە ھۆی ئەو ئەنجامە لاوازەی کە ئیئتلافەکەی بەناوی "نەسر" لە ھەڵبژاردنەکانی ٢٠١٨ بەدەستیھێنا لەگەڵ شکستھێنانی لە پێکھێنانی ھاوپەیمانییەتی لەگەڵ لایەنەکانی دیکە، نەیتوانی بۆ خولی دووەم ببێتەوە بە سەرۆکوەزیران.\nهەروەها ئاماژەی بەوەشدا کە ھەر لەبەر چەند ھۆکارێک، بۆ خولی دووەم نەبووە بە سەرۆکوەزیران و کە کاتی ھات، ھەموو ئەو ھۆکارانە ئاشکرا دەکات.\nوتیشی ، بەفەرمی خۆم کاندید نەکردبوو، بەڵکو کاندیدی ئیئتلافی نەسر بووم لە کاتێکی درەنگدا، بڕیاریم دا لە ھەڵبژاردنەکاندا، بەشداریی بکەم.\nجەختیش لەوە دەکاتەوە کە سوورە لەسەر ئەوەی لە داھاتوودا جارێکی دیکە رکابەری بکات لەسەر بەدەستھێنانەوەی پۆستی سەرۆکوەزیران و لەوبارەیەوە گوتی: "بەڵێ بەھەموو بڕاوەیەک دەڵێم، دید و ئیرادە و ئەزموونێکی سەرکەوتووم ھەیە بۆ بەڕێوەبردنی وڵات کە خەم و چارەنووسمان بووە، بەھیچ شێوەیەکیش لە شەڕی بنیاتنانەوەی وڵات و سەرکردایەتیکردنی راناکەم.


مینۆ رایۆلا   12/7/2017\nمینۆ رایۆلا، ئەو ناوەیه كە سەرۆك و خاوەنی یانەكان لێی دەترسن، ئەو ناوەیه كاتێك دێتە نێو گفتوگۆیەكەوە هەمیشە زیان بە یانەیەك دەگەیەنێت و خۆی و بریكارەكەشی بە قازانجی زۆری دارایی سودمەن دەبن.\nلە زۆرینەی ئەو كاتانەی مینۆ رایۆلا بە نوێنەرایەتی یاریزانەكانی گفتوگۆ لەگەڵ یانەكان دەكات، سەركەوتووانە بەڕە لەژێر پێی ئیدارەی یانەكان دەردەهێنێت و ناچاریان دەكات مەرجەكانی لەبەرژەوەندی بریكارەكەی قبوڵ بكەن، ئەمەی دواییش که لەگەڵ یانەی میلان روویدا دواین كاریەتی كە رۆسۆنێری ناچار كرد بە مەرجەكانی دۆنارۆما قایل بن.\nرایۆلا یەكێكە لە بەناوبانگترین بەڕێوەبەری كارەكانی یاریزانان، ئێستا بەڕێوەبەری ژمارەیەكی زۆری ئەستێرە جیهانییە ناوداره‌کانه لەسەرو هەمووشیانەوە ئیبراهیمۆڤیچ و پۆگبا، ئەمەش وای كردووە یانەكان لێی بترسن، چونكە توانایەكی باشی هەیە لە سەپاندنی مەرجەكان بەسەریاندا.\nرایۆلا لەهەموو نوێ كردنەوەی بۆندی بریكارێكی پارە وەردەگرێت، بەڵام قازانجەكەی لەكاتی گواستنەوەی بریكارەكەی بۆ یانەیەكی تر زیاتر دەبێت، بەجۆرێك وەرزی رابردوو تەنیا لە رێگەی گواستنەوەی پۆڵ پۆگباو هینریك میختاریان بۆ مانچستەر یونایتد، بڕی 50 ملیۆن یۆرۆی دەستكەوت.\nزۆرێك لە یانەكان كە رایۆلا بەڕێوەبەری كارەكانی یاریزانێكێ بێت یاخود ببێتە بەڕێوەبەری یاریزانێكیان ترسی زۆریان لێدەنیشێت، چونكە ئەو ئارەزوی زۆری لە شوێنگۆڕكێی یاریزانەكانی هەیە، باشترین نموونەش بۆ ئەمە كەیسی هنریك مخیتاریانە كە رایۆلا هەموو هەوڵێكی خستە گەڕ بۆ ئەوەی بیگوازێتەوە بۆ پریمەرلیگ.\nیانەی بروسیا دۆرتمۆند دوای ئەو بۆندە جارێكی تر مەترسی رایۆلای چۆتەوە سەر بەتایبەت كە رایۆلا زۆر نزیكە لەوەی ببێتە بەڕێوەبەری كارەكانی عوسمان دیمبلی ئەستێرەی لاوی یانەكە، بۆیە شێرەكانی فێستیڤاڵیا لەوە دەترسن هەمان سیناریۆی میختاریان دووبارە بكاتەوە.\nبەپێی پێگەی (فیلت) ی ئەڵمانی رایۆلا خۆی بەشی خۆی لە بۆندەكان دیاری دەكات، وەكو خۆشی رایگەیاندوە ئەو گوێ بە لەسەدا دەی بەش نادات، چونكە زۆر بۆند هەیە بەشی ئەو گەیشتۆتە 50%.\nرایۆلا لەنێو رۆژنامەنووساندا بە رێوی بانگ دەكرێت، ئەمەش بەهۆی زیرەكی لە مامەڵە كردن و قایل كردنی یانەكان بۆ ئەوەی بەمەرجەكانی قایل بن، لەبەرامبەردا بەڕێوەبەری كاری یاریزانانی تر خۆشیان ناوێت و پێیان وایە رەفتارەكان و شێوازەكانی رایۆلا پیشەكەی ئەوانیشی ناشرین كردووە.\nرایۆلا لە تەمەنی یه‌ک ساڵیەوە لەگەڵ خێزانەكەی كۆچی كردووە بۆ هۆڵەندا، لە تەمەنی لاوێتیدا لە چێشتخانەیەكی پیتزا كاری كردووە، بەهۆی ئەمەشەوە زۆرێك لە بەڕێوەبەرەكان بۆ ئەوەی لە توانای كەم بكەنەوە بە پیتزا دروستكەر ناوی دەبەن.\nلەوەڵامی ئەمەشدا رایۆلا ده‌ڵێت: ئەو لەو چێشتخانەیە هەموو كارێكی كردووە، بەڵام هەرگیز كاری دروستكردنی پیتزای نەكردووە، بەڵام لەو چێشتخانەیە رایۆلا هەموو شتێك فێربووە، ئەمڕۆ لە كاری بەڕێوەبەری كاری یاریزانان سوودی لێوەرده‌گرێت، بەجۆرێك تا ئەمڕۆش كاتێك لەگەڵ یانەیەك گفتوگۆ دەكات لەسەر ویستی ئەو گفتوگۆكە لە چێشتخانەیه‌ک دەكرێت و رەتی دەكاتەوە بچێتە بارەگای ئەو یانانە.\nرایۆلا هەمیشە بە چاویلكەیەكی رەش و تیشێرتێكی سپی پۆلۆ دەردەكەوێت و ئەو شێوازی جل و بەرگەش بۆتە سیمبول بۆی، یەكەم بۆندیشی لە جیهانی تۆپی پێدا دەگەڕێتەوە بۆ ساڵی 1993 كاتێك دینیس بێرگكامپی هۆڵەندی لە ئەیاكسەوە گواستەوە بۆ ئینتەرمیلان.\nرەفتارەكانی رایۆلا لای هەندێك بەجۆرێك قێزەونە كە نایەڵن رایۆلا نزیكی یانەكەیان بکه‌وێته‌وه،ئه‌وه‌تا یانەی ریاڵ مەدرید بڕیاری داوە هیچ بۆندێكی لەگەڵدا ئیمزا نەكات و رێگە نادات لە ریاڵ نزیك بکه‌وێتەوە یاخود نێوەندگیری بكات لە بۆندێك كە یانەكە بیەوێت ئیمزای بكات.


✌ ئەکبەر عەبدوڵا عومەر - رۆژگراڤ لاشەر شەهیدان\n📅 کاتی تۆمارکردن May 18 2022 10:50PM\nناو: ئەکبەر عەبدوڵا عومەر نازناو: رۆژگراڤ لاشەر [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 10:50:03 PM\n📖 پەروەردە و فێرکردن لە کوردستان لە مەترسیدایە کورتەباس\n📅 کاتی تۆمارکردن May 15 2022 11:17AM\nبابەت: وتار نووسین: وەلید محەمەد سلێمان یوسف پەر [ زۆرتر... 👁] ✖ ✖ 0 2 ✔ 99% ✍ س.ئـ. 5/15/2022 11:17:16 AM\n📷 سێ کەسایەتی گەڕەکی سابوونکەرانی شاری سلێمانی ساڵی 2022 وێنە و پێناس\n📅 کاتی تۆمارکردن Apr 30 2022 11:35PM\nشوێن: گەڕەکی سابوونکەرانی شاری سلێمانی رۆژ یان سا [ زۆرتر... 👁] ✖ ✖ 0 1 ✔ 89% ✍ س.ب. 4/30/2022 11:35:29 PM\n✌ سەدات داغ تەکین - حوسێن داغ شەهیدان\n📅 کاتی تۆمارکردن May 18 2022 11:01PM\nناو: سەدات داغ تەکین نازناو: حوسێن داغ ناوی باوک [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 11:01:38 PM\n✌ فاتمە تەتیک - مزگین بۆتان شەهیدان\n📅 کاتی تۆمارکردن May 18 2022 10:43PM\nناو: فاتمە تەتیک نازناو: مزگین بۆتان ناوی باوک: [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 10:43:56 PM\n✌ گولستان حەبەش - زیلان رۆستەم شەهیدان\n📅 کاتی تۆمارکردن May 18 2022 10:40PM\nناو: گولستان حەبەش نازناو: زیلان رۆستەم ناوی باو [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 10:40:24 PM\n✌ نەجات دەمیر - شەڕڤان دیجلە شەهیدان\n📅 کاتی تۆمارکردن May 18 2022 10:17PM\nناو: نەجات دەمیر نازناو: شەڕڤان دیجلە ناوی باوک: [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 10:17:10 PM\n✌ ڕەمەزان کایا - عەگید باتمان شەهیدان\n📅 کاتی تۆمارکردن May 18 2022 10:21PM\nناو: ڕەمەزان کایا نازناو: عەگید باتمان ناوی باوک [ زۆرتر... 👁] ✖ ✖ 0 1 ✔ 99% ✍ ر.هـ. 5/18/2022 10:21:16 PM


سەرۆکی ئەمەریکا بەم زووانە بڕیار لەسەر سەودای ناوکی ئێران دەدات\nی مانگی ده ١١, ٢٠١٧\nواچاوەڕوان‌دەکرێت چەند ڕۆژێکی دیکە سەرۆک ترامپ ڕایبگەیەنێت کە چیدی پاپەندبوونی ئێران بە ڕێککەوتنی ناوکی ساڵی 2015 پەسەند ناکات و ئەو پرسە بۆ کونگرێسی ئەمەریکا جێبهێڵێت تاوەکو سەرلەنۆی سزاکان بەسەر تاراندا بسەپـێنن. بە گوێرەی یاسای کۆنگرێس سەرۆک بۆی هەیە هەتا 15 ی مانگی دە بڕیار بدات ئایا ئێران پابەندی ڕێکەوتنەکە بووە یان نا، بەڵام کۆشکی سپی دەڵێت ڕەنگە زووتر ئەو بڕیارە بدات.\nسارا هەکەپی ساندەرز وتەبێژی کۆشکی سپی لەو بارەیەوە لە ڕۆژی سێشەممەدا ڕایگەیاند سەرۆک گەیشتۆتە بڕیارێک لەمەڕ تێکڕای ستراتیژیەتی ئێران و دەیەوێت دڵنیابێت لەوەی ڕێبازێکی بەرفراوانترمان دبێت بۆ مامەڵەکردن لەگەڵ تاراندا، نەک بە تەنها بەشێکی بەڵکو بۆ مامەڵەکردن لەگەڵ تێکڕای کێشەکانی ئێران.\nسەرۆک ترامپ مانگی ڕابردوو لەمیانەی وتارەکەی بۆ ئەنجومەنی گشتی نەتەوە یەکگرتووەکان گوتبوی سەودای ڕێککەوتنی ناوکی لەگەڵ تاران یەکێکە لە هەرە خراپترێن سەودا کە هەتا ئێستا ئەمەریکا تێدا بەشداریکردووە. هەروەها سەوداکەی بە مایەی شەرمەزاری بۆ ئەمریکا ناودیرکرد.\nبڕیاری پەسەنەکردنەوەی ئەو سەودایە کە ئەمەریکا و ئێران و هەروەها وڵاتانی تری زلهێزی جیهان مۆریانکردبوو بۆ ڕاگرتنی پرۆگرامی ناوکی تاران بە مانای هەڵوەشاندنەوەی نایەت و هەروەها نابێتە مایەی ئەوەی بە شێوەیەکی ئۆتۆماتێکی سزاکانی پـێشتر لە دژی ئێران درابوون سەرلەنوێ بسەپـێندرێنەوە، بەڵام ژمارەیەک لە شارەزایان پێیانوایە دەبێتە مایەی ڕێگەخۆشکردن بۆ پرۆسەیەک کە لە کۆتاییدا ببێتە مایەی سەپاندنەوەی سزاکان و هەڵوەشاندنەوەی ئەو سەودایە.


+ دڒما کاروان گها کوفایێ، خڒلکێ کر شێن و گرێن، ل وێ حالێ دا زڒینڒبا کوبرا ل وان کر قێر و هاوار و گوتڒوان بێ دڒنگ ببن و پشتێ هنگێ خوطبڒیڒک خوڒند:<?xml:namespace prefix = o ns = "urn:schemas-microsoft-com:office:office" />\nخوطبا وێ پشتێ حڒمد و صڒلڒواتان وها دڒسپێ دکێ: یا أهل الکوفه، یا أهل الختل و الغدر و الخذل ألا فلا رقأت العبرة... ئڒی خڒلکێ کووفێ، ئڒی جماعڒتا دو روێ و خیانڒتکڒر و بێ بڒخت، هێڤێ ئڒوڒروندکێن چاڤێن هڒوڒچک نڒبن...\nئاخفتنا حڒزرڒتێ زڒینڒبێ گڒلڒک درێژ بێ و پشتێ هنگێ ئمام زڒینولعابدین ئڒو ژ ئاخفتنێ سڒکناند و پاشێ ژێ هنڒک چادر ڤڒدان و کاروانێ ئێسیران ل وێدڒرێ جڒکرن.\n+ كتێبێن تاریخێ خوطبڒیڒک پر مڒعنڒژ زڒینڒبا صوغرا ژێ نڤیسینڒو هڒروها ژ ئوم کولثوم و ئمام زڒینولعابدین (ع).\n+ پاشڤڒمایین شڒهێدا ل جڤاتا ئبن زیاد دا\n+ پشتێ کو کاروانێ ئێسیرێن ئڒهلێ بڒیتێ دبن کووفایێ، ل جڤاتا ئبن زیاد دا تێن حازر کرن.\n+ پشتێ رونشتنا کاروانێ ئڒهلێ بڒیتێ هڒما جڒدا ئبن زیاد ژحریا خوڒ درێژێ و گوت و بێژڒک ل ناڤ بڒێنا وێ و حڒزرڒتێ زڒینڒب دا دڒرباز دبێ. ئبن زیاد بڒرێ خوڒ ددێ زڒینڒبێ و دبێژێ: سپاس بو خودێ کو هڒتکا هڒوڒبر و هون کوشتن و گوتنا هڒوڒنڒدورست دڒرێخست!\n_ زڒینڒب: سپاس بو خودێ کو پێ پێغڒمبڒرێ خوڒ محڒمڒد (ص) قڒدر و قێمڒت دا مڒو ئڒم ژ پێساتیا پاک کرێن. هڒتکایێ فاسق دچێ و مروڤێ خرابکارڒکو دڒرڒوان دکێ، ئڒو ژێ نڒئڒمێن، کڒسڒک دێ ێه.\n_ ئبن زیاد: ئڒوا خودا ئانیی سڒرێ برایێ تڒو بنڒمالا هڒوڒتو چڒوا دبێنێ؟!\n_ زڒینڒب: ما رأێت إلا جمێلا... خێنجی قڒنجێ و باشیێ من تشتڒک دێ نڒدێتێه، ئڒڤێنهڒهنڒک بێن کو خودا ژ بونا وان شڒهادڒت بژارت و چون جهێ خوڒیێ ئڒبڒدێ...


ناهاوسەنگی هێزو كابینەی نۆیەم\nكاتێك گۆران دروست دەبێت و یەكێتی نیشتیمانی كوردستان بی هێز دەكرێت دواتریش نەخۆش كەوتنی مام جەلال روو ئەدا هاوسەنگی هێز لە كوردستان تێك دەچێت و كۆمەڵێك هۆكاریش دێنەوە پێشەوە رەوشی كوردستان گۆڕنكاری بەسەردا دێت و ناوچەی زۆنی سەوز دبێتە ناوچەیەكی غەدرلێكراو لە بواری ئابوری و ، بنیاتنانەوەو، گەشەكردندا كە بەپلەی یەكەم لەم رەوشەدا یەكێتی نیشتیمانی كوردستان و، بزوتنەوەی گۆران بەرپرسی ئەو رووداوەن ،ئیتر لەو رۆژەوە پارتی دیموكراتی كوردستان بالادەست و خۆی خاوەنی هەموو بڕیارێكی ناوخۆو دەركیەو چی بۆ خۆی بەباش بزانێ دەیكات ،چیش بەدڵی نەبێت نایكات، ئەمە گرفتە گەورەكەیە كە كوردستان لەو رۆژەیەوە پێوەی ئەناڵێنی تا بەم رۆژە دەگات.\nبۆیە كۆمەڵانی خەلكی كوردستان بە راستەوخۆ، حیزبەكانی كوردستانیش جگە لە پارتی دیموكراتی كوردستان بەناراستەخۆ پێیانباشە یەكێتی بە بەهێزی بمێتنەوە و، بە بەهێزیش بچێتە كابینەی نۆیەم، چونكە بە بەهێزی مانەوەی یەكێتی و بەبەهێزی چوونی بۆ ناو كابینەی حكومەتی هەرێم زامنی ئەو ئەو داواكاریانەی كۆمەلانی خەڵكی كوردستانە كە دەمێكە خەونی پێوە دەبینن.\nبۆیە دەبێت یەكێتی پێداگریەكی تەواو بكات لە چوونە ناو ئەو كابینەیە بە تەواوی دەستەڵاتەكانی لە بوارەكانی بەرگری و ئاسایش و دارایی و پەیوەندیەدەركیەكان و وەزارەتی سامانی سروشتی و، كۆمەلێك شوێنی هەستیار كە پارتی دیموكراتی كوردستان بە موڵكی خۆی ئەزانی و ،پێی وایە بڤەیەو نابێت كەس باسی بكات بەمەش هاوسەنگی هێزو شەراكەتی راستەقینە بۆ كابینەی نۆیەمی حكومەتی هەرێمی كوردستان ئەگەڕێتەوە ئەگەر بەم شێوەیە یەكێتی نەچێتە ناو ئەو كابینەوەو نەبێتەوە دەستەڵاتی جاران ئەوە گومانی تێدا نیە ، داهاتووی كوردستان و حكومەتی هەرێم و ژیان و گوزەرانی خەڵك باش نابێت و خۆشگوزەرانی بۆ كوردستان ناگەڕێتەوە.\nیەكێكی تر لەسەركەوتنی كابینەی نۆیەم و شەرٍاكەتی یەكێتی هاوبەشی ئەمنیەتی ناو شاری هەولێرو دەروازەكانی شاری هەولێرە ،ناكرێت ئەمنیەتی هەولێر بەتەنیا لەدەست یەك لایەن بێت ،هەركاتێك دەستەڵاتی هەولێر لە لایەنێك تورەبێت ئاوتی بكات ، بۆیە بۆ ئارامی خەڵك و گەرانەوەی متمانە بۆ نێوان ئەو دوولایەنەوەو گەڕانەوەی هاوسەنگی بەشداری پێكردنی ئەمنیەتی هەولێرو دەروازەكانیەتی بە هاوبەشی هەردوو هێز،كە ئەمە بۆ سلێمانیش راستە چونكە تا ئەو هەنگاوەش نەندرێت شەراكەتی راستەقینە دروست نابێت و ، پایەكانی ئەو كابینەیە بەهێز ناچەسپێندرێ.\nهەر لەبەر ئەو بەرنامەیەش خەڵكی كوردستان بە ئومێدەوە دەڕوانن لە بەشداری راستەقینەی یەكێتی لە كابینەی تازەو گێرانەوەی هاوسەنگی و پارێزگاری كردن لە مافی خەڵك و، هەنگاونان بۆ ئارامی و خۆشگوزەرانی خەڵك،لەم نێوەشدا بزوتنەوەی گۆران بەهەڵەدا چووە، گەر خۆی ئەكاتە بەدیلی یەكێتی و، پارتی دیموكراتی كوردستانیش دووجار بەهەڵەدا چووە كە كارتی بزوتنەوەی گۆران دژی یەكێتی بەكار دەهێنی كە جگە لە هەنگاوێكی نەزۆك و بێ بەرهەم هیچی لێ بەرهەم نایە.\nدواجار پارتی ئەگەر ئەیەوێت نیازپاكی خۆی پیشان بدا بۆ دروستكردنی ئەو كابینەیە با لەبەغداو كەركوك لەگەڵ یەكێتی بە جدی بێتە پێشەوەو دەستبەرداری دژایەتی كردنی پشكەكان یەكێتی هەنگاو بنێ لەو دووشوێنە كە ئەوەش هەنگاوەكانی دروستبوونی حكومەت خێراترو چالاكتر دەكات و، ناومالی كوردیش رێك دەخرێتەوەو كوردیش لە قۆناغێكی بێهێزی و پارچەپاچەبوونەوە دەباتەوە قۆناغی جاران كە لە چڵەپۆپەی بەهێزی و یەكگرتووتی دابوو.\n 673 جار بینراوه


دۆخی تەندروستی محەمەد نەزەری، زیندانی سیاسی کورد مەترسیدارە\nئاسۆی رۆژهەڵات: محەمەد نەزەری، زیندانی سیاسی كوردی بەندكراو لە زیندانی رەجایی شاری كەرەج ٧٤ رۆژە مانی لە خواردن گرتووە و سەرەڕای دۆخی خراپی تەندروستیی، لە مانگرتنەكەی بەردەوامە، ئەوە لە حاڵێكدایە كە تا ئێستا بەرپرسانی زیندان ئامادە نەبوون وڵامی هیچ كام لە داخوازییەكانی ناوبراو بدەنەوە.\nئەم بەندكراوە سیاسییە كوردە رێكەوتی 5ی گەلاوێژی ئەمساڵ لە ناڕەزایەتی بە وڵامنەدانەوەی بەرپرسانی زیندانی ڕەجایی شار وێڕای چەند بەندكراویتری ئەم زیندانە دەستی دایە مانگرتن لە خواردن و پاش تێپەڕینی ٥٣ رۆژ لە مانگرتنەكەی بە هۆی دۆخی نالەباری تەندروستی بۆ نەخۆشخانە گواسترایەوە و پاش چارەسەرییەكی سەرەتایی گەڕێندرایەوە ژوورە تاكەكەسییەكانی زیندانی رەجایی شاری كەرەج، ئەوە لە حاڵێكدایە كە دۆخی تەندروستی ناوبراو مەترسیدارە و گەدەی تووشی كێشەی جیددی بووە.\nداواكاری ئەم زیندانییە سیاسییە، ڕازی بوونی دەزگای قەزایی بە گەڕانەوەی دادڕەسی (اعادە دادرسی) و بەكار بردنی ماددەی ١٠ی ئایینی دادڕەسییە.\nمحەمەد نەزەری خەڵكی شاری سایین قەڵا، یەكێك لە ناسراوترین زیندانیانی سیاسیی كوردە كە ڕێكەوتی ٩ی جۆزەردانی ساڵی ١٣٧٣ی هەتاوی لە لایەن هێزە ئەمنیەتییەكانی سپای ئەبووزەڕی بۆكان دەستگیر و ماوەی ٢٣ ساڵە لە زیندانەكانی كۆماری ئیسلامی دایە.\nناوبراو سەرەتا بە تۆمەتی هاوكاری لە گەڵ حیزبە كوردییەكان و چالاكی تەبلیغی دژی نیزام لە لایەن دادگای ئینقلابی شاری ورمێ بە سەرۆكایەتی دادوەر "جەلیل زادە" سزای ئیعدامی بە سەر داسەپا، ساڵی ١٣٧٨ لە دادگای پێداچوونەوە سزاكەی بۆ زیندانی هەتاهەتایی كەم كرایەوە.\nمحەمەد نەزەری ماوەی ئەم ٢٣ ساڵە لە زیندانەكانی ورمێ و ڕەجایی شاری كەرەج ڕاگیراوە و هاوكات مافی مەرەخەسی و هەبوونی پارێزەریشی لێ زەوت كراوە.\nئەم بەندكراوە سیاسییە كوردە تا ئێستا چەندین جار دەستی داوەتە مانگرتن لە خواردن بەڵام هیچ وڵامێك بە خواستەكانی نەدراوەتەوە.\nشایانی باسە، یەكێك لە بەرپرسان لە میانەی سەردانەكەی بۆ زیندانی رەجایی شاری كەرەج بە محەمەد نەزەری ڕاگەیاندووە كە دادستان هیچ كارێك ناتوانێت بۆ ناوبراو بكات هەر بۆیە وا باشترە كۆتایی بە مانگرتنەكەی بهێنێت بەڵام نەزەری لە وڵام دا وتوویەتی "تا گەیشتن بە داخوازییەکانم لە مانگرتن بەردەوام دەبم".


كێ سەد ملیۆنەكەی قرداحی دەباتەوە؟\n2021-10-31 23:24 72 جار بینراوە کۆمێنت\nبەشێكی خەڵكی كوردستان جۆرج قرداحی بەهۆی بەرنامەی (من سیربح الملیون) كێ ملیۆنەكە دەباتەوە، دەناسن كە ماوەیەكی زۆر لە كەناڵی mbc مەملەكەتی عەرەبی سعودییەوە بڵاو دەكرایەوە . Mbc كەناڵی رەسمی سعودییە نییە، بەڵام ئەمیش و گروپی mbc یش موڵكی سعودییەن و گوزارشت لەسیاسەتی سعودییە دەكەن لەهەموو بوارەكاندا بەتایبەت كەناڵە سەرەكییەكە، راستە وەك گروپێكی ئەهلی دەرئەكەوێ، بەڵام لصاحبە السعودییەیە. جۆرج قرداحی لەحكومەتەكەی نەجیب میقاتیدا لەلوبنان لەسەر پشكی حیزبەكەی جبران باسیل - المردە- كە حیزبی سەرۆك كۆمار میشێل عەونیشە، وەزیری رۆشنبیرییە. قرداحی میدیاكارێكی بەئەزموون و بەسەلیقەیەو هەوادارو لایەنگریشی زۆرە. ئێستا بەهۆی بڵاوبوونەوەی لێدوانێكی كە بەر لەبوونی بەوەزیرو تێیدا گوتوویەتی شەڕی یەمەن شەڕێكی بێهودەیەو حوسییەكان لەسەر حەقن، سعودییەو سێ دەوڵەتی تری كەنداوی لەخۆی و لوبنان تووڕە كردووەو كار گەیشتۆتە ئەوەی سعودییەو ئیمارات و بەحرەین و كوێت، باڵوێزەكانیان لە لوبنان بكێشننەوەو داواش لە لوبنان بكەن باڵوێزەكانی لەو وڵاتانە بكێشێتەوەو دوور نییە سعودییە پەیوەندییەكانی لەگەڵ لوبنان بپچرێ و ئیماراتیش داوای لەهاووڵاتییەكانی كرد كە لە لوبنانن، بەزووترین كات لوبنان جێبهێڵن.\nپەیوەست بەو قەیرانە رۆژی شەممە (30/10) میقاتی بەنیازی دەست لەكاركێشانەوە بوو تاكو بارودۆخەكە هێوربكاتەوە، بەڵام ئەمریكاو فەرەنسا ئامۆژگارییان كرد كە كارێكی لەوجۆرە نەكات.\nجەنگی یەمەن نزیكەی شەش ساڵە هەڵگیرساوە، هاوپەیمانی عەرەبی بەبەشداری سەرەكی سعودییەو ئیمارات و میسرو سودان و پشتگیری ئەمریكا ئێستا ئەمریكا تێبینی هەیە لەسەر جەنگەكە بەشدارن تیایدا دژی حوسییەكان و بەشێك لەحزبەكەی سەرۆكی پێشووی یەمەن - علی عەبدوڵا ساڵح و هەندێ هۆزی گەورەی یەمەن. ئەم شەڕەی لەگەڵ حوسییەكانی یەمەن دەكرێ كە موسوڵمانن زەیدین و شیعە مەزهەبن، حەوتەمین شەڕە لەمێژوودا، بەپێی هەموو ئاماژەكانیش و پشتبەستن بەبارودۆخی جەنگەكەو رۆژانەی پێكدادانەكان، تائێستا حوسییەكان و هاوكارەكانیان كە ئێران تاوانبار دەكرێت بەهاوكاری كردنیان، لەم جەنگەدا براوەن و ئێستا پارێزگای مەئرب، شوێنی كێلگە نەوتییەكان و پاڵاوگەكانی نەوت، لەژێر رەحمەتی سوپای حكومەتەكەی سەنعاو حوسییەكاندایەو ئەگەری گرتنی زۆرە. لەماوەی ئەم شەش ساڵەی جەنگی یەمەن، سعودییەو ئیمارات و هاوپەیمانەكانی، هەم پارەیەكی زۆریان سەرف كرد، هەم زیانی گیانی و ماددی زۆریشیان هەبوو، هەروەها بەرامبەرەكەشیان و دەیانجاریش دامەزراوە ئابووری و سەربازییەكانی سعودییە لەناو خاكی سعودییەدا، كەوتوونەتە بەر هێرشی موشەكی پالیستی و درۆنی بۆمبڕێژكراوی حوسییەكان و حكومەتەكەی سەنعا، بێگومان سعودییەو هاوكارەكانی بەبیانووی هاوكاری حكومەتەكەی تری یەمەن كە لەشاری عەدەن نیشتەجێیە، ئەم شەڕە ئەكەن و قرداحی بە بێهودە ناوی دەبات. سعودییە خۆی بەهاوكاری سەرەكی لوبنان دەزانی، بەتایبەت كە رفیق ئەلحەریری سەرۆك وەزیرانی پێشووتری لوبنان زۆر دۆستی سعودییە بوو هەر بەپشتگیری ئەویش بووە سەرۆك وەزیرو بەشێكی زۆری ژیانیشی لەسعودییە بووەو تەنانەت سەعدی كوڕیشی لەسعودییە لەدایكبووە كەئێستا سەرۆكی تەیاری موستەقبەلەو بووە سەرۆك وەزیری لوبنانیش و چەند ساڵێك لەمەوبەریش بەسەرۆك وەزیریی لە سعودییە دەست بەسەر كراو سعودییەكان داوایان لێكرد دەست لەكار بكێشێتەوەو داوای موڵك و پارەشیان لێ كردبوو، بەڵام لەژێر فشاری نێودەوڵەتیدا، بەتایبەت فرەەنسا ناچاربوون ئازادی بكەن.\nسعودییە خۆی بەخاوەنی لوبنان دەزانێ، دژایەتی زۆری حزبوڵا دەكات كە ئێران هاوكارو پشتگیرێتی، شەڕی لەگەڵ حوسییەكانیش بنەمایەكی مەزهەبی هەیە، بۆیە هەر كەسێ بەهەر شێوەیەك پشتگیری حوسییەكان بكات یان دژی ئەو شەڕە لێدوان بدات، سعودییە لێی ئەچێ بەقینداو ئێستا گەڕی لە جۆرج قرداحی و لوبنانیش ئاڵاندووە.\nلەم بگرەو بەردەیەی نێوان سعودییەو لوبنانیش، سەد ملیۆنەكەی جۆرج قرداحی بۆ هیچ كامێكیان نابێ و براوەش هەر خەڵكی رەش و روتی یەمەنە كە چەندین ساڵە بەدەست جەنگ و برسێتییەوە دەناڵێنن و دونیاش و نەتەوە یەكگرتووەكانیش سەیر كەرە!\n2022-01-08 16:35 48 جار بینراوە\n2022-01-03 16:04 57 جار بینراوە\n2021-12-21 15:14 58 جار بینراوە\n2021-12-19 17:32 65 جار بینراوە\n2021-11-30 17:14 60 جار بینراوە\n2021-11-25 19:06 87 جار بینراوە\n2021-11-21 23:07 67 جار بینراوە\n2021-11-14 18:23 90 جار بینراوە\n2021-11-07 20:17 68 جار بینراوە\n2021-10-21 22:09 57 جار بینراوە\n2021-10-09 17:15 85 جار بینراوە\n2021-10-02 22:51 74 جار بینراوە\n2021-09-21 16:21 100 جار بینراوە\n2021-09-10 22:36 77 جار بینراوە\n2021-08-31 20:30 140 جار بینراوە\n2021-08-30 20:04 125 جار بینراوە\n2021-08-22 14:16 153 جار بینراوە\n2021-08-18 18:16 147 جار بینراوە\n2021-08-14 15:47 88 جار بینراوە\n2021-07-01 22:27 178 جار بینراوە\n2021-06-30 15:51 230 جار بینراوە\n2021-06-21 20:43 252 جار بینراوە\n2021-06-20 22:19 225 جار بینراوە\n2021-06-13 21:27 107 جار بینراوە\n2021-06-12 22:46 104 جار بینراوە\n2021-06-07 20:46 161 جار بینراوە\n2021-06-07 10:10 116 جار بینراوە\n2021-05-20 12:28 120 جار بینراوە\n2021-05-17 20:06 152 جار بینراوە\n2021-05-03 22:06 144 جار بینراوە


بەرەیەکی بەرفراوانی ریفۆرمخوازان یا حزبی گۆڕان\n(ئەم وتارە لە ۳٠/۹/۲٠٠۹ نوسراوە، واتە دوو مانگ دوای سەرکەوتنی ۲٥/۷. پێشەکی وتارەکەش لە ۲۱/٤/۲٠۱۷ نوسراوە..بۆ خۆم هەر هەمان تێگەیشتن و بۆچونم هەیە..دەبێ ئەوەش بڵێم کە ئەمە بۆچونی تایبەتی خۆمە)\nلە هەندێ گفتوگۆدا لەگەل کۆمەڵێک دۆستی نزیک بە گۆران، کە رەخنەی ئەوەمان لێ ئەگرن ئێمە، بە خێرایی لە بەرەیەکی بەرفراوان و کارای ریفۆرمخوازیەوە، بە ئاراستەی بنیاتنانی حزبێکی تەقلیدی هاوشێوەکانی حزبەکانی تر، هەنگاومان نا.\nسەرباری ئەوەی ناتوانم ئەوە بسەلمێنم کە هاوشێوەی حزبەکانی تر کار ئەکەین و هەست ئەکەم هێشتا گیانی جیاوازی و خۆ بەجیاواز زانین لە گۆڕاندا بەهێزە، بەڵام ناتوانم ئەوەش نەسەلمێنم کە ئێمە لەم ساڵانەی دواییدا بە پێچەوانەی ویست و پلانی ساڵی ٢٠٠٩ و بە تایبەت گیانی بەشداریمان لەیەکەم هەڵبژاردن لە ٢٥/٧/٢٠٠٩ دا، کارمان کردووە.\nئەوکاتانە ئەوەندەی بیرمان لە پێکهێنانی قەوارەیەکی سیاسی ئیسڵاحی و کۆکردنەوەی هەموو کەسانی ناڕازی و خاوەن دیدگای ریفۆرمخوازی هاوبەش ئەکردەوە، ئەوەندە لە خەمی بنیاتنانی حزبێکی نوێ، بەهەمان کەرەستە حزبیە باوەکانەوە، نەدەکردەوە.\nپەیوەست بەو گفتوگۆیانە، لێرەدا دانانەوەی ئەم وتارەی خۆم بە پیویست ئەزانم کە دەرخەری ئەو ویستەی ئەو کاتەمانە. یا لانی کەم ویستی من لەو سەردەمەدا. وەرچەرخان لە قەوارەیەکەوە بۆ حزبێک، بەڕای من هەنگاوێکی بەپەلەو بێ دیراسە بوو.\nئێستا کە ئەم وتارە دائەنێمەوە، هەمان بۆچونم هەیەو پێم وایە گۆڕان دەتوانێت هەمان رۆڵی ٢٠٠٩ ببینێت و ببێتەوە بەسەنگەری هەموو کەس و کەسایەتیە ئازادیخواز و ریفۆرمخوازەکانی کوردستان لەیەک قەوارەی بەرفراوانی بەهێزدا.\nوتارەکە لە ٣٠/٩/٢٠٠٩ واتە نزیک بە دوو مانگ دوای سەرکەوتنمان لە هەڵبژاردنەکانی ٢٥/٧/٢٠٠٩ نوسراوەو بڵاوکراوەتەوە.\nگۆڕان وه‌ك قه‌واره‌یه‌كی سیاسی\nبزوتنه‌وه‌ی گۆڕان له ئاكامی گفتوگۆو دیالۆگێكی هێمنی به‌رده‌وامدا، پێشتر‌و به‌تایبه‌ت له ئێستادا به‌ته‌واوه‌تی ساغبۆته‌وه له‌سه‌ر ئه‌و شكڵ‌و شێوه‌یه‌ی له‌مه‌وپاش كاری له‌سه‌ر ده‌كات.\nگۆڕانخوازانی كوردستان به جیاوازی پێگه‌ی پێشوتریان، به جیا له ئینتیمای تا ئێستایان، به دور له به‌رژه‌وه‌ندی ته‌سك‌و عه‌قڵیه‌تی دۆگماو داخراو، هاوڕان له‌سه‌ر ئه‌و چوارچێوه‌یه‌ی كه ده‌بێت ببێته ناسنامه‌ی جوڵانه‌وه‌كه‌یان. ئه‌م كۆده‌نگیه‌ش مرۆڤ سه‌رمه‌ست ده‌كات، چونكه هه‌م نیشانه‌ی نزیكی‌و لێكچونی ئاستی بیركردنه‌وه‌ی ئه‌و هه‌مو كه‌س‌و هێزانه‌یه كه ماوه‌یه‌كه له‌ژێر چه‌تری گۆڕاندا كار ده‌كه‌ن‌و هه‌میش هێشتنه‌وه‌ی په‌راوێزێكی گه‌وره‌یه بۆ گفتوگۆی ناوخۆیی‌و بیری ئازاد له چوارچێوه‌ی هێڵه ستراتیژیه‌كانی جوڵانه‌وه‌كه‌دا.\nنه‌كوشتنی روحی ئیجتیهاد و رێزگرتن له جیاوازی‌و رای پێچه‌وانه (كه داینه‌مۆی پێشكه‌وتنه‌و به‌داخه‌وه عه‌قڵه دۆگماكان له ژێر چه‌ند ناوێكی وه‌ك ناته‌بایی‌و ناكۆكی‌و ته‌كه‌تول و ...هتد ناوه‌ڕۆكه‌كه‌یان بێپێزكردوه) یه‌كێك بون له‌و مه‌ترسیانه‌ی كه خۆشبه‌ختانه هه‌ر زوو ره‌وینه‌وه‌و به‌و شێوازه‌ی كه بڕیاره جوڵانه‌وه‌كه كاری له‌سه‌ر بكات‌و خۆی رێكبخاته‌وه ئیتر ئه‌و كۆده‌نگیه له‌سه‌ر مۆدێرنه‌كردنی كاری سیاسیی له كوردستاندا بو به ئه‌مری واقع. خۆشبه‌ختانه‌ش ئه‌و شه‌ره‌فه گه‌وره‌یه بو به نسیبی ئه‌م شۆڕه‌سوارانه‌ی بنیاتنانی كۆمه‌ڵگای مه‌ده‌نی‌و نوێ كردنه‌وه‌ی ژیانی سیاسیمان‌و رزگاركردنی له‌و چه‌قبه‌ستن و ژه‌نگانه‌ی پێوه‌ی نوساون.\nخرۆشانی 25/7 دژ به هیچ حیزبێك نه‌بو، دژ به هیچ سه‌ركرده‌و كه‌سایه‌تیه‌ك نه‌بو، له پێناو سڕینه‌وه‌و راماڵینی كه‌س نه‌بو، چونكه ئه‌وه دژ به پرینسیپه‌كانی دیموكراسیه، ئه‌و هه‌ژانه دژ به كۆی شێوازی حوكمداری و به‌رێوه‌بردنی وڵات بو، دژ به عه‌قڵیه‌تی ده‌ره‌به‌گانه‌ی حیزبداری بو، له پێناو سیسته‌میكی نوێی حیزبایه‌تی و فه‌زایه‌كی تازه‌ی به‌رێوه‌بردن و ئیداره‌دانی حیزبه‌كان و داموده‌زگاكانی ده‌وڵه‌تدا بو.\nئێستا كاتی ئه‌وه‌یه بڵێین؛ ئه‌م جوڵانه‌وه‌یه هه‌ر له‌سه‌ره‌تاوه نه‌یویستوه ببێته سه‌نگه‌رێك یان ئامرازێك بۆ شه‌خسه‌نه‌كردنی كێشه‌كان، هیچكات بیری له ناوزڕاندن و دژایه‌تی كردنی شه‌خسیی نه‌كردۆته‌وه، به‌رده‌وام جه‌ختی له‌سه‌ر گۆڕینی بنه‌ماكانی حوكمداری‌و دژایه‌تی سیستماتیكانه‌ی گه‌نده‌ڵی كردۆته‌و ئه‌وه‌شی له قازانجی دور مه‌ودای سه‌رجه‌م كۆمه‌ڵانی خه‌ڵكی كوردستانی زانیوه.\nبه‌م هه‌نگاوه‌ش قه‌واره‌ی گۆڕان خۆی له‌و شێوازه ته‌قلیدی و به‌سه‌رچوانه، له‌و كۆت وبه‌نده حیزبیه نا ته‌ندروستانه رزگار ده‌كات‌و ده‌بێته به‌ره‌یه‌كی به‌رفراوانی سه‌رجه‌م گۆڕانخواز‌و ریفۆرمیست‌و ئه‌و كه‌سانه‌ی له پێناو ژیان‌و پاشه‌رۆژێكی باشتردا خه‌بات ده‌كه‌ن.\nبزوتنه‌وه‌ی گۆڕان له ئێستادا لانیكه‌م دو خاڵی زۆر جه‌وهه‌ری بۆ خۆی تۆمار كرد:\nیه‌كه‌م: شێوازێكی نوێی رێكخستنی سیاسی ده‌هێنێته نێو ژیانی سیاسیمان‌و ئه‌و قاڵبه به‌سه‌رچوانه‌ی كاری حیزبی تێكده‌شكێنێت‌و ده‌بێته سه‌ره‌تایه‌ك بۆ مۆدێرنیزه‌كردنی فه‌زای سیاسی كوردی، كه ئه‌مه‌ش به حه‌ق ئینقلابێكی گه‌وره‌یه به‌سه‌ر هه‌مو تێڕوانین‌و چه‌مك‌و ئامرازه كۆنه‌كاندا. له هه‌مان كاتیشدا ته‌كانێكی گه‌وره به به‌شداری سیاسی پێكهاته‌كانی كۆمه‌ڵگه ده‌دات.\nدوه‌م: بۆ یه‌كه‌مجار له ژیانی سیاسی نوێی كوردیدا ئۆپۆزسیۆنێكی مه‌ده‌نی، شه‌رعی به به‌رنامه‌یه‌كی رۆشن، ستراتیجێكی ئاشكرا، گوتارێكی رونی بێ پێچ‌وپه‌نا، به فراكسیۆنێكی به‌هێزه‌وه له په‌رله‌مان، به سه‌دان هه‌زار دۆست‌و هه‌واداره‌وه له شارو لادێكان، كرد به ئه‌مری واقع له كوردستاندا.\nئه‌م دو ده‌ستكه‌وته كه به حیكمه‌ت‌و بیرتیژی‌و پشودرێژیه‌كی له راده‌به‌ده‌ر بنیاتنرا، پێویستی به بردنه پێش‌و هه‌ست كردنه به گه‌وره‌ییان. ده‌بێت له‌سه‌ر خاڵه‌كانی، ورده‌كاریه‌كانی، ده‌رهاویشته‌كانی، ئیشكالیه‌ته‌كانی بنوسرێت. پێویسته گۆڕانخوازان درك به‌م دو ده‌سكه‌وته مێژویه زه‌به‌لاحه بكه‌ن‌و هه‌ست به ئاكامی هه‌وڵ‌و ماندوبون‌و وره‌به‌رزیان بكه‌ن‌و له‌وه تێبگه‌ن كه ئه‌وه ئه‌وانن كه ده‌رگای سه‌رده‌مێكی نوێیان بۆ خۆیان‌و نه‌وه‌كانی داهاتو كرده‌وه، ئه‌وه ئه‌وان بون له شه‌وه‌زه‌نگی درێژی له كۆتا نه‌هاتوی ئه‌م مه‌مله‌كه‌ته‌دا مۆمێكیان داگیرساند.\nمۆمێك كه هه‌رگیزاو هه‌رگیز له توانای هیچ كه‌س و لایه‌نێكدا نیه بیكوژێنێته‌وه.\nئەم وتارە لە ٣٠/٩/٢٠٠٩ لە سایتی سبەی


کوردیپێدیا - لە ماوەی ساڵی 2018دا، لە کەلار 541 شوێنکار سزادراون\n📊 لە ماوەی ساڵی 2018دا، لە کەلار 541 شوێنکار سزادراون | پۆل: ئامار و راپرسی | زمانی بابەت: 🏳 کوردیی ناوەڕاست\nلە ماوەی ساڵی 2018دا، لە کەلار 541 شوێنکار سزادراون\nلەلایەن لیژنە هاوبەشەکانی قایمقامیەتی کەلارکەلارەوە لە ماوەی ساڵی 2018دا، تیمەکانیان نزیکەی پێنج هەزار شوێنکار گەڕاون و زیاتر لە چوار هەزار تەن خۆراکی بەسەرچوو دەستیان بەسەرداگیراوە و 541 دوکان و شوێنکاریش سزادراون.\nشەهاب ئەحمەد، قایمقامی کەلار بە دواڕۆژی راگەیاند: لە ماوەی ساڵی 2018دا لیژنەکانیان کە ژمارەیان 10 لیژنەیە، چوار هەزار و 986 شوێنکار گەڕاون، لەوانە دوکان، مارکێت، کارگە، ئارایشتگا، دەرمانخانە و نۆرینگەکان، مەلەوانگە، کافتریا، قەساب و گۆشتفرۆشەکان و شوێنی دیکە.\nوتیشی: 514 شوێنکار سزادراون، لەوانە 331 شوێنکار سزاکانیان غەرامەی ماددی بووە، 183 شوێنی دیکەش بە داخستن سزادراون، هاوکات چوار تەن خۆراکی خراپ و مەوادی بەسەرچوو دەستیان بەسەرداگیراوە.\nباسی لەوەشکرد: لە ماوەی ساڵی 2018دا کۆی غرامەی ماددی سەرپێچییەکان بریتی بووە لە 11 ملیۆن و 350 هەزار دینار و بەراورد بە ساڵی رابردووش دەستبەسەرداگرتنی خۆراکی خراپ کەمیکردووە و رێژەی سەردان و سزادان و غەرامە مادییەکان زیادیان کردووە.\n#کەلار | #02-01-2019 |\n➕ ئەم بابەتە لەلایەن: (هاوڕێ باخەوان)ەوە لە: Jan 2 2019 11:47AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jan 3 2019 7:27AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 3 2019 7:27AM باشترکراوە


کۆمیسیۆنی سیاسیی نیزامی حیزبی دێموکرات ڕوو لە ئەندامان‌و لایەنگرانی خۆی لەبارەی دۆخی کوردستانی باشوور ئاگادارییەکی بڵاو کردەوە.\nبەڕێزان ئەندامان‌و لایەنگرانی حیزبی دێموکراتی کوردستانی ئێران\nوەکوو هەموو لایەکتان ئاگادارن، باشووری کوردستان بە قۆناغێکی هەستیار‌و خەباتی نەتەوەیی خۆیدا تێپەڕ دەبێت. سیاسەتی حیزبی ئێمە هەر لە سەرەتاوە دەستێوەرنەدان بووە له کاروباری پارچەکانی دیکەی کوردستان‌و هەروەها هەردەم سیاسەتی پاراستنی سەربەخۆیی بڕیاردانمان بۆ حیزبی خۆمان بە پرەنسیپێکی هەمیشەیی پێناسە کردووە.\nلەو رووەوە داوا لە سەرجەم ئەندامان‌و لایەنگرانی حیزبی دێموکراتی کوردستانی ئێران دەکەین، بە هەموو شێوەیەک خۆیان لە باس‌و بابەتی پێوەندیدار بە دۆخی باشووری کوردستان لە تۆڕە کۆمەڵایەتییەکاندا ببوێرن‌و سیاسەتی فەرمیی حیزبی دێموکرات لەو پێوەندییەدا ڕەچاو بکەن. لە غەیری ئەوەدا بەرەوڕووی لێپێچینەوە دەبن.\nجاری خوێندراوه: 3327


راوێژكارى یاسایی یه‌كێتى له‌سه‌ر هه‌ژماركردنه‌وه‌ى ده‌نگه‌كان ده‌دوێت\nهەواڵ / کوردستان :: 13/05/2018 :: 1013 جار بینراوە\nراوێژكارى یاسایى مه‌كته‌بی سیاسى یه‌كێتى هه‌ڵوێستى حزبه‌كه‌ى له‌سه‌ر ئه‌و تۆمه‌تانه‌ى كه ئاڕاسته‌ى ده‌كرێت له‌باره‌ى ده‌ستكاریكردنى ده‌ره‌نجامه‌كانى هه‌ڵبژاردنه‌وه‌و ده‌ڵێت "هه‌ر لایه‌نێك قسه‌ى هه‌بێت له‌سه‌ر ئه‌نجامه‌كانى هه‌ڵبژاردن ده‌توانێت سكاڵا تۆماربكات".\nئه‌مڕۆ یه‌كشه‌ممه 13ى ئایار سمكۆ ئه‌سعه‌د، راوێژكارى یاسایى یه‌كێتى نیشتمانى كوردستان له كۆنگره‌یه‌كى رۆژنامه‌وانیدا، وتى "هه‌ندێك لایه‌ن لێره و له‌وێ قسه له‌سه‌ر ئه‌نجامى هه‌ڵبژاردن ده‌كه‌ن، به‌رله‌وه‌ى ئه‌نجامى فه‌رمى له‌لایه‌ن كۆمسیۆن رابگه‌یه‌نرێت".\nوتیشى "بابه‌تى ساخته‌كارى له هه‌ڵبژاردن تاوانه و كۆمسیۆن خۆى چاودێرى كردووه و سكاڵاى له‌سه‌ر وه‌رده‌گرێت، كۆمسیۆن له ده‌ستپێك تا كۆتایى هه‌ڵبژاردن چاودێرى كردووه و به‌بێ گه‌ڕانه‌وه بۆ هیچ لایه‌نێك هه‌ر تێبینییه‌كى هه‌بوبێت تۆمارى كردووه، ئه‌گه‌ر سكاڵاش هه‌بێ په‌یوه‌ندى به دواى راگه‌یاندنى فه‌رمى ئه‌نجامه‌كانه‌وه هه‌یه".\nسه‌باره‌ت به‌وه‌ى تاچه‌ند یه‌كێتى رازییه به‌وه‌ى ده‌نگه‌كان به‌ده‌ست هه‌ژماربكرێن، سمكۆ ئه‌سعه‌د، ئاماژه‌ى به‌وه‌شدا "ئه‌م پرۆسه‌یه له‌سه‌رتاسه‌رى عێراق پرۆسه‌یه‌كى ئه‌لكترۆنى بووه، ئه‌گه‌ر به‌ده‌ست هه‌ژماربكرێنه‌وه ده‌بێت له سه‌رتاسه‌رى عێراق بێت".\nجه‌ختیشى كرده‌وه "سێرڤه‌رى سه‌ره‌كى ده‌نگه‌كان و سندوقه‌كان له به‌غدایه، یه‌كێتى چۆن ده‌توانێت له سلێمانى ده‌ستكارى ده‌نگه‌كان بكات و له هه‌ولێر و ناوچه‌كانى تر ناتوانێت، بۆیه ئه‌مانه ده‌بێت بسه‌لمێنرێت".\nهه‌ولێر: له ساڵێكدا نزیكه‌ى 2700 حاڵه‌تى ئاگركه‌وتنه‌وه روویانداوه\nگۆڕانكارى له كه‌شوهه‌واى ئه‌مڕۆى شاره‌كانى هه‌رێمدا رووده‌دات


یەكگرتوو لەسەر ژماردنەوەی دەستی دەنگەكانی كەركوك روونكردنەوە دەدات – تۆڕی میدیایی خەڵک\nیەكگرتوو لەسەر ژماردنەوەی دەستی دەنگەكانی كەركوك روونكردنەوە دەدات\n2018/07/08 - 1:02 PM\nبەرپرسی دەزگای هەڵبژاردنەكانی یەكگرتووی ئیسلامی كوردستان رایدەگەیەنێت، چاوەڕێ دەكەین تاكو ئەنجامی ژماردنەوەی دەنگەكان لە سلێمانی ئاشكرا بكرێت ئەوكات قسەمان دەبێت.\nمیدیای فەڕمی یەكێتی نیشتمانی كوردستان ئاشكرایدەكات ژماردنەوەی دەستی دەنگەكانی پارێزگای كەركوك كۆتایی هات‌و دەنگەكانی یەكێتیش زیادیان كردووە، ئەمەش لەكاتێَكدایە كە شەش لایەن سیاسی لە هەرێمی كوردستان‌و لایەنە عەرەبی‌و توركمانییەكانی پارێزگای كەركوكیش سكاڵایان لەسەر ئەنجامدانی ساختەكاری لە هەڵبژاردنەكان پەرلەمان تۆمار كردووەو یەكێتییان بە ئەنجامدانی ساختەكاری تۆمەتبار كرد.\nقاسم گەڵاڵی بەرپرسی دەزگای هەڵبژاردنەكانی یەكگرتووی ئیسلامی كوردستان بە (خەڵك)ی راگەیاند، گومانی تێدا نییە ساختەكاری ئەلیكترۆنی‌و پڕۆگرامسازی ئامێرەكانی دەنگدان رێكخراوە.\nوتیشی “ئەگەر ئەمە راستی نەبێت‌و ئەنجامەكان دوای ژماردنەوەی دەستی دەنگەكانی وەك یەك بێت، ئیتر بۆچی پەرلەمان و دادگای فیدڕاڵی یاساو بڕیاری ژماردنەوەی دەنگەكان بەدەست دەدەن”.\nئاماژەی بۆ ئەوەش كرد، چاوەڕێی ئەنجامی لیژنەكان دەكەین، جارێ زوو بۆ بڕیاردان، چونكە پێمان وابوو تەواوی سندوقەكان هەژمار بكرێنەوە نەك تەنها ئەوانەی سكاڵایان لەسەرە، چونكە تەنها ئەوانە كە سكاڵایان لەسەر كاریگەری نابێت بەشێوەیەك گشتی لەسەر ئەنجامی هەڵبژاردنەكان.\nئاشكراشیكرد، گومانمان لەوەدا نییە پڕۆگرامی ئامێرەكان وا كراوە دەنگی ژمارەیەك لیست لەوەندە زیاتر دەنگی بۆ نەڕوات.\nراشیگەیاند، نوێنەرمان دەبێت لەكاتی ژماردنەوەی دەنگەكان، بەڵام ئەوە گومانی تێدانییە كە ساختەكاری كراوەو ئەو سندوقانەش ماوەیەك لەو شوێنانە بووە كەس نازانێت كێ پارێزگاری لێكردووە ئەوە قسەیەكیترە، بەڵام چاوەڕێ دەكەین.\nساختەكارییعیراقكەركوكهەلبژاردنی پەرلەمانی عێراقیەكگرتووی ئیسلامی\nخۆپیشاندان لە بەسرە كوژران و برینداربوونی چوار كەسی لێكەوتەوە\nئەنجومەنی پارێزگای سلێمانی كۆدەبێتەوە\nحاجی كاروان بۆ وەرگرتنی 48 ملیۆن دینارەكە بڕیاریدا\nهەڵوێست دژی پاشەكەوتكردنی 3 مووچەی ئەمساڵ ڕاگەیەنرا\nرۆیتەرز: هەناردەی نەوتی كەركوك بۆ ئێران رادەگیرێت


هێرش کرایە سەر سوریا و هۆشداریش درایە ئێران - RojNews\nهێرش کرایە سەر سوریا و هۆشداریش درایە ئێران\nبەرەبەیانیی ئەمڕۆ، ئەمریکا، فەرەنسا و بەریتانیا هێرشێکی ئاسمانیی هاوبەشیان کردە سەر جبەخانە کیمیاییەکانی ڕژێمی ئەسەد.\nدۆناڵد ترامپ، سەرۆکی ئەمریکا پاش هێرشەکە ڕاگەیاند، هۆشداری دەدەینە ئێران و ڕوسیاش کە دەست بەرداری پشتگیرییەکانیان لە حکومەتی ئەسەد بن.\nوەزارەتی بەرگریی ئەمریکا ڕایگەیاندووە، کە ئەو هێرشە کراوەتە سەر شوێنێکی لێکۆڵینەوە لە سەر چەکی کیمیاوی لە دیمەشق، جبەخانەی چەکە کیمیاوییەکان لە حمس و هەروەها جبەخانەیەکی دیکەی کیمیاوی لە دەوروبەری دیمەشق.\nئاناتۆلی ئانتۆنیۆنۆف، باڵیۆزی ڕوسیا لە ئەمریکا ڕایگەیاند، کە جارێکی دیکە واخەریکە هەڕەشەمان لێدەکرێت، ڕایدەگەیەنین کە ئەو هێرشانە بێ وەڵام نامێننەوە.\nلەلایەکی دیکەوە، ترێزا مەی، سەرۆک وەزیرانی بەریتانیا وتوویەتی، کە هیچ ڕێکارێکی دیکەمان بۆ نەمابوو جگە لە هێرشی سەربازی، هاوکات یەنس ستولتنبێرگ، سەرۆکی ناتۆش پشتگیریی ئە هێرشەی کردووە.\nڕژێمی ئەسەد لە بەرامبەر ئەو هێرشانەدا کاردانەوەی پیشانداوە و هێرشەکانی شەرمەزارکردووە و ڕایگەیاندووە، کە پاش ئەوەی تیرۆریستەکان لە خاکی سوریادا شکستیان هێنا، ئەمریکا و بەریتانیا و فەرەنسا دەستدرێژی بۆ سەر خاکی سوریایان دەستپێکرد.\nلە دوایین ڕاگەیەنراویشدا، وەزارەتی بەرگریی ڕوسیا ڕایگەیاندووە، کە ئەو هێرشانە بارەگا ڕوسییەکانیان نەکردووەتە ئامانج.\nلە بەرامبەر هێرشەکان و هۆشدارییەکەی ترامپ بۆ ئێران، وەزارەتی دەرەوەی ئێران ئەو هێرشەی بە دەستدرێژی بۆ سەر خاکی سوریا و پێشێلکردنی سەروەریی حکومەتی سوریا ناوزەدکردووە و شەرمەزاری کردووە.


زانکۆی سۆران - سه‌ردانی جێگری سه‌رۆكی په‌رله‌مانی عێراق بۆ زانكۆی سۆران\nسه‌ردانی جێگری سه‌رۆكی په‌رله‌مانی عێراق بۆ زانكۆی سۆران\nبڵاوكراوەتەوە لە چوار شەممە, 04 ئەیلول 2019 13:51\nد. به‌شیر حه‌داد: زانكۆی سۆران نموونه‌ی زانكۆیه‌كی راسته‌قینه‌یه\nئه‌مڕۆ چوارشه‌ممه رێكه‌وتی ٤/٩/٢٠١٩، به‌ڕێز "د. به‌شیر حه‌داد" جێگری دووه‌می سه‌رۆكی په‌رله‌مانی عێراق، به یاوه‌ری به‌ڕێز "د. محه‌ممه‌د شاكر" ئه‌ندامی په‌ڕله‌مانی عێراق و له لیژنه‌ی خوێندنی باڵای په‌رله‌مان، سه‌ردانی زانكۆی سۆرانی كرد و له لایه‌ن شاندێكی زانكۆی سۆرانه‌وه به سه‌رۆكایه‌تی به‌ڕێز "د. موسڵح مسته‌فا" سه‌رۆكی زانكۆ، به گه‌رمی پێشوازی لێكرا.\nله دانیشتنێكدا له نێوان شاندی میوان و سه‌رۆكایه‌تی زانكۆی سۆران، سه‌ره‌تا به‌ڕێز سه‌رۆكی زانكۆ زۆر به‌گه‌رمی به‌خێرهاتنی به‌ڕێزان جێگری سه‌رۆكی په‌رله‌مانی عێراق و یاوه‌ره‌كانی كرد و، خۆشحاڵی خۆی بۆ سه‌ردانه‌كه‌یان ده‌ربڕی.\nله لایه‌ن خۆشییه‌وه، به‌ڕێز "د. به‌شیر حه‌داد" له وته‌یه‌كدا، ویڕای سوپاس گه‌رمی سه‌رۆكایه‌تی زانكۆ بۆ پێشوازییه گه‌رمه‌كه‌یان، خۆشحاڵی خۆی بۆ سه‌ردانه‌كه ده‌ربڕی. له وته‌كانیدا، به‌ڕیزیان ئاماژه‌ی به شوێن و پێگه‌ی زانستی زانكۆی سۆران كرد و ئه‌مه‌ی به مایه‌ی خۆشحاڵی و ده‌ستخۆشی زانی.\nله درێژه‌دا به‌ڕێزیان ئاماژه‌ی به‌وه‌دا، به سه‌رنجدان له‌و زانیارییانه‌ی كه به‌ده‌ستمان هێناون و ئه‌و پرسیارانه‌ی كه كردوومانن و ئه‌و چالاكییه جۆراوجۆرانه‌ی، كه له كه‌ناڵه‌كانی راگه‌یاندن و تۆڕه كۆمه‌ڵایه‌تییه‌كاندا ده‌یانبیستین و ده‌یانبینین، بۆمان ده‌ركه‌وتووه كه زانكۆی سۆران، وێنه‌یه‌كی راسته‌قینه‌ی زانكۆیه‌كی ئاستبه‌رز و پێشكه‌وتووه.\nله به‌شێكی دیكه‌ی وته‌كانیدا، تیشكیان خسته سه‌ر ئه‌وه‌ی، كه زۆر مایه‌ی خۆشحاڵیه، زانكۆ هه‌وڵی نزیك كردنه‌وه‌ی پسپۆڕییه‌كان له بازاڕی كار ده‌دات و، ئه‌مه‌ی به به‌شێك له هۆكاری پێشكه‌وتنی زانكۆ و كۆمه‌ڵگا زانی و ئه‌وه‌شی خسته‌ڕوو، كه به بێ هه‌بوونی ئه‌و په‌یوه‌ندییه، زانكۆ گرنگی نامێنێ.\nدواتر په‌رژایه سه‌ر باسی چه‌ند بابه‌تێكی په‌یوه‌ست به ناساندنی زانكۆكانی هه‌رێم و له ورده‌كارییه‌كانی ئه‌و بابه‌ته دوا. به‌ڕێزیان له قسه‌كانیدا، ئاماژه‌ی به‌وه كرد، كه به‌شێك له‌و بابه‌ته، په‌یوه‌سته به كێشه‌یه‌ك كه له په‌یوه‌ندی نێوان وه‌زاره‌تی خوێندنی باڵای هه‌رێم و وه‌زاره‌تی خوێندنی باڵای عیراق هه‌یه، به‌ڵام هیواشی خواست كه به هه‌وڵ و هیمه‌تی به‌ڕێزانی به‌شدار له لیژنه‌ی خوێندنی باڵای په‌رله‌مان، بتوانرێ ئه‌و كێشه‌یه چاره‌سه‌ر بكرێ. هه‌روه‌ها ئاماژه‌شی به‌وه كرد، كه ئه‌ندامانی كوردی لیژنه‌ی خوێندنی باڵا، زۆر به گه‌رمی به دوای ئه‌و بابه‌ته‌وه‌ن و به به‌رده‌وامی له‌گه‌ڵ وه‌زاره‌تی خوێندنی باڵا و لایه‌نه په‌یوه‌ندیداره‌كان، له پێوه‌ندیدان.\nله كۆتایی قسه‌كانیشیدا، زۆر خۆشحاڵی به پێشكه‌وتنه‌كانی زانكۆ ده‌ربڕی و هیوای سه‌ركه‌وتنی بۆ خواست.\nدواتر به‌ڕێز سه‌رۆكی زانكۆ، له وته‌یه‌كدا زۆر به كورتی تیشكی خسته سه‌ر ستراتیژ و گرنگترین ده‌سكه‌وته‌كانی زانكۆ و هه‌موو ئه‌و بابه‌تانه‌ی كه بوونه‌ته هۆی ئه‌وه‌ی زانكۆی سۆران سه‌ره‌ڕای كه‌می ته‌مه‌نی، به‌ڵام پێشه‌نگ بێت. دواتر ئاماژه‌ی به سه‌ردانی چه‌ند وه‌فدێكی وه‌زاره‌تی خوێندنی باڵای عێراق و به تایبه‌ت وه‌زیری پێشووی خوێندنی باڵا(د. عه‌بدولڕه‌زاق عه‌بدولجه‌لیل) كرد، كه له سه‌ردانێكدا بۆ زانكۆی سۆران، ویڕای سه‌رسامی به زانكۆی سۆران، هیوای خواست ئه‌زموونی زانكۆی سۆران بگوازرێته‌وه بۆ زانكۆكانی دیكه‌ی عیراق. له لایه‌ن خۆشییه‌وه به‌رێز سه‌رۆكی زانكۆ، هه‌ڵوێستی وه‌زاره‌تی خوێندنی باڵای سه‌باره‌ت به زانكۆكانی كوردستان و به‌تایبه‌ت زانكۆی سۆران، به مایه‌ی سه‌رسوڕمان زانی. دواتر وێڕای ئاماده‌یی ده‌ربڕینی زانكۆ بۆ هاوكاری هه‌ر جۆره كارێكی پێویستی لیژنه په‌یوه‌ندیداره‌كان، هیوای خواست كه په‌رڵه‌مانی عێراق و به تایبه‌ت به‌رێزان له لیژنه په‌یوه‌ندیداره‌كان، بتوانن ئه‌و كیشه‌یه چاره‌سه‌ربكه‌ن.\nدواتر شاندی میوان سه‌ردانی كه‌مپی دێلزیانیان كرد و له نزیكه‌وه سه‌نته‌ره‌كانی تویژینه‌وه‌ی زانستی و سه‌نته‌ری پێرسن و چه‌ند به‌شێكی دیكه‌یان به‌سه‌ركردنه‌وه. دوابه‌دوای سه‌ردانه‌كه، به‌ڕێز جێگری سه‌رۆكی په‌رله‌مان، ویڕای ده‌ربڕینی سه‌رسامی خۆی بۆ توانستی زانستی زانكۆ، هیوای سه‌ركه‌وتن و به‌رده‌وامی بۆ ستاف و مامۆستایان و به گشتی زانكۆی سۆران خواست، هه‌روه‌ها ئاماژه‌شی به‌وه دا، كارێك بكرێ بۆ كۆكردنه‌وه‌ی نوێنه‌ری زانكۆكانی دیكه‌ی عیراق، تا له نزیكه‌وه ئه‌م ئه‌زموونه ببینن.


ئایا حکومەتى هەرێم کچى خۆى دەکاتە قوربانى؟! ... سیروان محمد گەنجانى\nگەر کەمێک لە قەیرانى هەنوکەیى نێوان هەولێرو بەغاو سەرهەڵدانى و هۆکارى بەردەوامى و تەشەنەکردنى وردبینەوەو بمانەوێت لە یەک دوو وشەدا دەرى ببڕین ئەوا دەڵێین؛ هەمووى دەرەنجامى پەلەکردنە، دەرەنجامى هەڵپەو پەلاماردان و بڕیارى سەرپییانەو دیراسە نەکراوەو بەس.\nئایا هەنگاوەکانى جەخت کردنەوە لە هەناردەکردنى نەوت بەو شپرزى و هەڵپەیەى پارتى دیموکرات لە ماوەى چەند ساڵى پێشوودا لەسەرى موسیڕ بوو؛ مەبەست لێى هەنگاونان بوو بەرەو ئابوورى سەربەخۆ و پاشترسەربەخۆیى داهاتووى ئەم بەشەى کوردستان یان هۆکارەکان شتى دیکە بوون؟!\nئەگەر نیاز و سووربوون لەو هەنگاوە-بەو چۆنیەتیەى ئەوان- خواستى بەرەو سەربەخۆیى بوون بوبێت ئەوە واتاو بەڵگەى ئەوەیە داڕێژەرانى ئەو پلانەو داهێنەرانى ئەو فیکرەیە کەمترین شارەزاییان لە سیاسەتى ناوخۆیى عێراق و هەرێمى و نێو دەوڵەتى هەیە، هەرکەسێک دەیەوێت لەوە تێبگات-و تا ئێستا گومانى هەیە- ئەوا با لە پاڵنەرەکانى چونى دواین وەفدى هەرێم بۆ بەغا وردبێتەوە، هەرلە چونى دەست و بردى وەفدەکەوە تا دەگاتە و پاکانەکارى تورکیاو مەسیج و هانى ئێران و تا دەگاتە جەختلێکردنەوەى دیار و نادیارى ئەمریکاییەکان.\nئەوەتا بە هەموولایەکیانەوەو بە فشارى دیار و نادیاریانەوە ئەو ناچاریەیان دروستکرد کە وەفدێکى خێرا بچن لەگەڵ شەهرستانى دابنیشن و لەکەش و کارنامەیکى کۆنکرێتیدا بە ویستى ئەو کۆببنەوە، پاشان بە چەند خاڵێکى پڕکراوەى خواستەکانى دەسەڵاتى ئەوو مالیکى یەوە بگەڕێنەوە.\nئەوەى من لەم کەین و بەینەى کۆمپانیاکانى نەوت و بگرەو بەردەیەى ئیشەکانى ئاشتى هەورامى و ئەو قەیرانەى لەگەڵ حکومەتى فیدراڵ دروستیان کردووە حاڵى بووم وسەرى لێدەردەکەم؛ تا ئێستا براوەى گەورەو تاقانە کۆمپانیاکانى نەوت و ئەو چەند بەرپرسە- ى کە حەقتر وایە پێیان بگوترێت گەورە بازرگانى هەرێم-ن و بەس، زەرەرمەندى گەورەش جەماوەرى خەڵکى کوردستانە بە دروستبوون و کەڵەکەبوونى کێشە لە دواى کێشەو بە وەستانى بازاڕى و بە دواکەوتنى داهات و ناجێگیرى گوزەرانى، هەروەها زیانێکى دیکەى خەڵکى ئەم هەرێمە بریتى یە لە گەورەبوونى گیانى ڕق و بوغزاندن و شەیتانى بوونى لەبەر چاوى خەڵکى ناوەڕاست و خوارى عێراق، کە ئەوەش بۆخۆى بەڵایەکى گەورەیەو هەمیشەو بەردەوام دەستى لە تێکدان و ناسەقامگیرى هەرێم و عێراقدا دەبێت، ئەمە بە بێ ئەوەى ئەم خەڵکە سفتاحێکی جیاوازو لەپێشتریان لە چاو بەشەکانى دیکەى عێراقدا کردبێت.\nئێستا هەموو چاوەڕوانى وەڵامى ئ\nەو چەند خاڵەن کە مالیکى و شەهرستانى داویانە بە وەفدەکەى هەرێم، شەقام و بازاڕو بانق و دەسەڵاتى سیاسى لە ژێر فشارێکى بێ وێنەدان و بوارى تاخیر بوون نیە، تواناو هێز و بازوى هەرێم قابیلیەتى ڕووبەڕوبونەوەى نیە،جا ئەگەروەڵامەکە بەو شێوەیەبێت کە ئەوان دەیانەوێت –و ئێران و ئەمریکاش هەر ئەوەیان بەلاوە مەبەستە و تورکیاش لەگەڵ هێمنیدایە- ئەوا یانى ڕێسەکە بویەوە بە خورى و گەڕاینەوە بۆ خاڵى سەرەتاى قەیرانى نەوت و چۆنیەتى هەناردەو فرۆشتنى، هەرچیەکیان لە پشتەوەکرد هەروەکو چۆن مالیکى بەڵێنى ناردنى ٤٠٠هەزاربەرمیلەکەى ئاشکراکرد ئەوا تورکیاو کۆمپانیاکانى نەوت ئاشکراى دەکەن و هەڵى دەماڵن، کە دەکرا هەر سەرەتاى هەنگاوەکان هەروەکو چۆن خەمى گەورەى سیاسیەکانمان گونجان و سەقامگیرى بەغاى پڕ کێشەو گرفت بوو، وەبوون بە ئاوى سەر ئاگرى نێوان لایەنە جیاجیاکانى عەرەب، هەر بەو شێوەیەش درێژەیان بە هەنگاوە ئاشکراکانیان بدایەو بەس، خۆ ئەگەر وەڵامەکە بە جۆرێکى دیکەبێت ئەوە بێگومان ئەو کاتە یانى لاى خۆیەوە حکومەتى هەرێم کچى خۆى دەکات بە قوربانى کۆمپانیاکانى نەوت و تورکیاو ئەمریکاو ئەوانیش ئەو کچەیان پێ قەبوڵ ناکرێت، واتە بارو دۆخێکى مەترسیدارى تاقەت پڕوکێن بسەر خەڵکى هەرێمدا دێنن و کەس ناتوانێت مەزەندەى کۆتاییەکەى بکات.


ئۆباما: هێرشکرنە سەر عێراق لە بەرژەوەندی ئێران کۆتایی هات | KURDPLAT\nکوردپلات 11/27/2020 01:55:00 ص ليست هناك تعليقات\nباراک ئۆباما لە کتێبی یادگارییەکانیدا بەناونیشانی "سەرزەمینی مژدەپێدراو"، 17ی تشرینی دووەم بڵاوکرایەوە، پەردە لەسەر چەندین روداوی ژیانی خۆی لە سەردەمی سەرۆکایەتییەکەیدا هەڵدەداتەوە و یەکێک لەوانەش عێراقە، ئاماژە بەوە دەدات هێرشکردنە سەر عێراق لە بەرژەوەندی ئێران کۆتایپێهات.\nئۆباما دەنوسێت " دوای 5 ساڵ لە دەستوەردانی ئەمریکا لە عێڕاق، ڕوخانی سەدام حسێن، نەبونی شایەت لە هەبوونی چەکی کۆمەڵکوژ و جێگیری حکومەتی دیموکراتی، بەبڕوای من چوونە دەرەوەی قۆناغی لە عێراقدا دەبوو بخرێتە بڕیاری جێبەجێکردنەوە. دەبوو کاتی پێویست بدرایە بە دروستبوونی هێزی ئەمنیی عێراقی و لەناوبردنی پاشماوەکانی ئەلقاعیدە، پشتگیری سەربازی، دارای و زانیاری بەردەوام دەبوو، وە بەگەڕانەوەی سەربازەکانمان بۆ وڵات، عێراقمان دەدایەوە دەستی خەڵکەکەی."\nلەبارەی دیداری خۆی لەگەڵ مالیکی دەڵێت "هەر وەک ئەفغانستان، هەلی ئەوەم هەبوو لەگەڵ سەربازەکاندا گفتوگۆ و دیدار بکەم و پێش کۆبونەوەم لەگەڵ نوری مالیکی بچمە بنکەی ئۆپەراسیۆنی هێڵی پێشەوە لە پارێزگای ئەنبار، مالیکی پیاوێکی جدی و دەموچاوێکی درێژکۆڵەی هەبوو وەک نیکسۆن و کەمێک ڕیشی هەبوو، لەوکەسانەبوو ڕاستەوخۆ سەیری کەسەکانی نەدەکرد، دژواری و ترسناکی پۆستە تازەکەی هۆکارێک بوو تا فشاری لەسەربێت. ئەو هەوڵیدەدا لە نێوان داواکاریەکانی شیعەکاندا، کە گەیاندبوویانە دەسەڵات لەگەڵ داواکاری سونەکاندا، کە لە ماوەی حوکمڕانی سەدام حسێندا حوکمی وڵاتیان دەکرد، هاوسەنگی رابگرێت و دەبوو بەرگەی فشاری سەر وڵاتە دراوسێکانی عێراق واتە ئێران و لایەنگرانی دارای ئەمریکاش بگرێت. مالیکی چەندین ساڵ بوو لە ئێران ژیان بوو و یەکێک بوو لەبەشدارانی هاوپەیمانی هێزە چەکدارە شیعەکان لەئێران، بەمەش بوو بوو بە کەسێکی خوێنتاڵ بۆ سعودیە و وڵاتانی کەنداوی عەرەبی، لە ڕاستیدا هێرشی ئەمریکا بۆسەر عێراق هەژموونی لایەنگرانی ئێرانی لەم وڵاتەدا زیادکردبوو.\nلەبارەی دۆخی عێراق لەوکاتەدا ئاماژە بەوە دەدات "ئایا لە ماوە حکومڕانی بۆشدا ئەم ئەنجامە پێشبینیکرابوو یا نا دیارنیە، بەڵام دیاربوو بارودۆخی ئێستاکە جێگەی ڕەزامەندی نەبوو. گفتوگۆ جیاوازەکانم لەگەڵ دیبلۆمات و ژەنەراڵە سەربازییەکاندا ئەوەی دەرەخست حەزی کۆشکی سپی بۆمانەوەی هێزەکانی ئەمریکا لە عێراق تەنها بۆ پاراستنی سەقامگیری ئاسایش و کەمکردنەوە توندوتیژیەکان نەبوو، بەڵكو ڕێگریبوو لە هەژموونی زیاتری ئێران، ئەم هەژمونەش بەهۆی کارەکانی خۆمانەوە بوو."


بەگوێرەی ڕاگەیەنراوێکی بەڕێوەبەرایەتی ڕۆشنبیریی سلێمانی ماوەی چەند ڕۆژێکە هونەرمەند، بەختیار سەعید دەستگیرکراوە و بەڕێوەبەرایەتییەکەش وردەکارییەکەی ئاشکرا دەکات و دەڵێت، بە بڕیاری دادگا ڕاگیراوە.\nڕونکردنەوە و وەڵامێک بۆ بەڕێز رزگار سەعید\nبەڕێزتان سەبارەت بە كێشەی بەڕێز (بەختیار سەعید) نامەیەكی كراوەتان، ئاراستەی بەڕێز (وەزیری ڕۆشنبیری و لاوان) كردووە، بەڵام كێشەكە، كە كێشەیەكی یاساییە، پەیوەندیی بە بەڕێز (وەزیری ڕۆشنبیری و لاوان)ەوە نییە، بەڵكو پەیوەندیی بە بەڕێوەبەرایەتی گشتیمانەوە هەیە، چونكە بەڕێز (بەختیار سەعید) فەرمانبەری ئێمەیە، بۆیە ئەم ڕوونكردنەوەیەمان بە پێویست زانی.\nدوای ئەوەی لە ساڵەكانی (2010) و (2013) بەڕێز (بەختیار سەعید) دوو كوراسەی تایبەت بە هونەرمەندان: (بەدیع بابا جان) و (ئازاد شەوقی) ئامادە كرد و لە بەڕێوەبەرێتی هونەری شێوەكاریی كە سەر بە بەڕێوەبەرایەتی گشتیمانە، چاپی یەكەمیان بۆ كرا، مافی چاپ بۆ وەزارەتی ڕۆشنبیری و لاوان پارێزرا، بەڵام بەڕێزیان ئەو مافەیان پێشێل كرد و چاپی دووەمیان بۆ سەنتەری مارگرێت كرد، كە نەدەبوو ئەو پێشێلكردنە ڕوو بدات. بۆیە بەڕێوەبەرایەتی هونەری شێوەكاریی، سكاڵایان لە سەر تۆمار كرد. دوای ئەوەی دیوانی چاودێری دارایی بە ڕاپۆرتی ژمارە (49) لە 3/4/2016 هاتنە ناو كێشەكەوە و لیژنەی لێكۆڵینەوە پێك هات، چەند جارێك بەڕێز (بەختیار سەعید) بانگ كرا و جگە لەو مەسەلەی پێشێلكردنی مافی چاپە، داوای بەڵگەكانی لێكرا كە كوراسەكان چۆن دابەش كراون. بەڵام بەڕێزیان بەڵگەی پێویستیان ئامادە نەكرد، بۆیە دوا جار دادگا هاتە ناو كێشەكەوە.\nبۆ بەرچاوڕوونی بەڕێزتان و هەموو لایەك، ڕاستییەكانی كێشەكە، بەم شێوەیەن:\nكوراسەی (بەدیع بابا جان) كە (2000) دوو هەزار دانەی لێ چاپ كراوە، (1036) دانەیان لە لایەن بەڕێز (بەختیار سەعید)ەوە وەرگیراوە، بەڵام تەنها بەڵگەی (400) چوار سەد دانەیان هێنراوەتەوە. واتە (636) شەش سەد و سی و شەش، دانەیان بەڵگەی دابەشكردنیان دیار نییە.\nكوراسەی (ئازاد شەوقی) كە (1500) هەزار و پێنج سەد دانەی لێ چاپ كراوە، هەمووی لە لایەن بەڕێز (بەختیار سەعید)ەوە وەرگیراوە. بەڵگەی دابەشكردنی (240) دانەیان هێنراوەتەوە، بەڵام بەڵگەی دابەشكردنی (1260) دانەیان دیار نییە.\nڕاستە لەلایەن بەڕێوبەرێتی هونەری شێوەكارییەوە سكاڵا لە سەر بەڕێز (بەختیار سەعید) تۆمار كراوە، بەڵام بڕیاری ڕاگیرانی لەلایەن بەڕێز دادوەرە دەرچووە و دەسەڵاتی ئێمەی تێدا نییە، ئێمەش لەو ڕووەوە نیگەرانین كە بەڕێزیان بۆ ماوەیەكی زۆر ڕاگیراون.\nبەڕێوەبەرایەتی گشتیی ڕۆشنبیری و هونەری سلێمانی\n2021.11.29 - 15:44\n2021.11.29 - 15:16


:: PM:08:25:10/12/2019 \nفیفی عه‌بده سه‌ماكاری میسری، له پێگه‌ى تایبه‌تیى خۆى له تۆڕى كۆمه‌ڵایه‌تیى ئینستاگرام، وێنه‌یه‌كى تایبه‌تى بڵاو كرده‌وه كه تێیدا له كه‌نارى ده‌ریا لە ئه‌سكه‌نده‌رییه به ئه‌زێیه‌كى كورتى كراوه‌ى ڕه‌نگ په‌مه‌یى به شێوه‌یه‌كى ورووژێنه‌ر ده‌ركه‌وتووه.\nچه‌ند وێنه‌یه‌كی نوێی خۆی به ڕووخسارێكی جیاواز خسته‌ڕوو\nخانمه هونه‌رمه‌ند و سه‌ماكاری ناوداری میسری فیفی عه‌بده، له فۆتۆشوتێكی تایبه‌تی جیاوازی له پێگه‌ی تایبه‌تی خۆی له تۆڕی كۆمه‌ڵایه‌تی ئینستاگرام چه‌ند وێنه‌یه‌كی نوێی خۆی به ڕووخسارێكی جیاواز خسته‌ڕوو.\nوه‌ك خۆى ئاماژه‌ى پێ كردووه ئه‌م وێنه‌یه بۆ هه‌ندێك له هه‌واداره‌كانی بڵاو كردووه‌ته‌وه، ئه‌وه‌یش دوای ئه‌وه‌ی له چه‌ند ڕۆژى ڕابردوو پێیان گتبوو كه وه‌ك جاران ورووژێنه‌ر ده‌رناكه‌وێت.\nفیفى عبده سه‌ماكه‌ر و هونه‌رمه‌ندێكى به‌ناوبانگى میسڕه ته‌مه‌ن /66 ساڵه/، له میسڕ داكیبووه، وێراى سه‌ماكردن له چه‌ندان فیلم و دراماى عه‌ره‌بى به‌شدارى كردووه، له فیلمى فارسیش به‌شدارى كردووه.\nA post shared by Fifi Abdou (@fifiabdouofficial) on Dec 8, 2019 at 8:15am PST


هێزەکانی عێراق ئۆپەراسیۆنی ئەمنی ئەنجامدەدەن بۆ پاککردنەوەی گردەکانی بادوش لە باکوری موسڵ لە شانەکانی داعش لە کۆتایی تشرینی دووەمدا. [خاوەنی وینە: فەرماندەیی ئۆپەراسیۆنەکانی نەینەوا]\nفەرماندەیی ئۆپەراسیۆنەکانی نەینەوا "ئۆپەراسیۆنی بەرپێگرانە" ئەنجامدەدات بۆ پاککردنەوەی دەوروبەری موسڵ لە شانەکانی رێکخراوی "دەوڵەتی ئیسلامی" (داعش)، بەرپرسێکی سەربازی چوارشەممە (9 کانونی دووەم) وتی.\nجێگری فەرماندەی ئۆپەراسیۆنەکان، لیوا جاسم محەمەد خەلیفە بە دیارونای وت لە سەرەتای کانونی دووەمەوە، هێزە هاوبەشەکان ناوچەکانی دەوروبەری موسڵ شه‌نوكه‌و دەکەن بەدوای شانە نوستووەکانی داعش و ئەو کەسانەدا كه بەتۆمەتی تیرۆریزم داواکراون.\nوتی: "بە هاوکاری لەگەڵ فیرقەی 16 و 20ی سوپا و حەشدی خێڵەکی، بەتەواوەتی ناوچەی بادوشمان کۆنترۆڵکردووە [باکوری خۆرئاوای موسڵ]."\nوتیشی هێزە ئەمنیەکان سەرەتا ناوی دانیشتوانیان کۆکردەوە لە ناوچەکە و بەراوردیانکرد بە داتابەیسێكی هەواڵگری ده‌رباره‌ی ئەندامانی داعش.\nسەربازانی عێراق بەشداریدەکەن لە دەوریەیەکی ئەمنیدا لە شاری موسڵی پارێزگای نەینەوا. [خاوەنی وینە: فەرماندەیی ئۆپەراسیۆنەکانی نەینەوا]\nخەلیفە وتی لە ئەنجامدا "چوار پیاو بەتۆمەتی تیرۆریزم دەستگیرکران کە کاریان کردبوو بۆ گروپەکە ئەوکاتەی موسڵی کۆنترۆڵکردبوو".\nوتیشی گومانلێکراوان رادەستی بەڕێوبەرێتی دژەتیرۆریزم کران لە نەینەوا بۆ لێکۆڵینەوە.\nهه‌روه‌ها وتی: "هێزەکانمان زنجیرەیەك کردەی گەڕان و پشكنینیشیان ئەنجامداوە لە گوند و ناوچە [دوورەدەستەکانی] بادوش، کە بۆتە هۆی دۆزینەوەی حەوت تونێل لە چیاکانی ناوچەکە کە دوژمن بەکاریهێناون وەك شوێنی حه‌وانه‌وه."\nوتیشی: "تونێلەکان بەهاوکاریی هاوپه‌یمانی نێودەوڵەتی تێکشکێنران."\nئۆپەراسیۆنەکانی گەڕان و پشكنین رووماڵی دەوروبەری خۆرئاوا و باشوری موسڵیشیان کرد، لەنێویاندا شورا، حەمام عەلیل و گەیارە.\nخەلیفە وتی: "لەم ئۆپەراسیۆنانەدا پێنج تیرۆریستمان دەستگیرکردووە." وتیشی هێزە ئەمنیەکان دەسەڵاتی خۆیان سەپاندووە بەسەر ئەو ناوچە ئاڵۆزەدا کە چەکدارانی داعش وەك حەشارگە بەکاریانهێناوە.\nجەختیکردەوە لەوەی: "هێشتا ئۆپەراسیۆنەکانمان تەواو نەبوون. بەردەوامدەبین لە بەهێزکردنی ناوەندی موسڵ و هەموو ده‌وروبه‌ری."\nپاراستنی سنوور لەگەڵ سوریا\nخەلیفە وتی دانیشتوانی بادوش پێشوازییان کردووە لە هێزە ئەمنیەکان و هاوکارییان دەکەن.\nوتی لەئێستادا دۆخی ئەمنی سەقامگیرە، "وەك روونە بەشایەتی ئەندامانی پەرلەمانی عێراق کە بەمدواییانە سەردانی شاری موسڵیان کرد و چەند کۆبوونەوەیەکیان کرد لەگەڵ سەرکردە ئەمنیەکانی ناوچەکە و دانیشتوان".\nوتیشی ئه‌و سنووره‌ی خۆرئاوای پارێزگاکە كه هاوبەشە لەگەڵ سوریا، پارێزراوە بە چەندین هێز، "یەکەکانمان لە فیرقەی 16ی سوپا، حەشدی خێڵەکی رەبیعە، پۆلیس و پاسەوانی سنوور لەوێ جێگرن."\nخەلیفە وتی: "ئەم هێزانە هەموویان چاودێریی سنوور دەکەن و رێ بە تیرۆریستان نادەن دزەبکەن." وتیشی هەماهەنگی دەکەن لەگەڵ هێزەکانی سوریای دیموکرات.\nئه‌ی خودا، له دژی داعش سه‌رمانبخه!


وەزارەتی دەرەوەی ئەمریكا دەڵێت، “درێژەدان بە سزادانی حوسییەكانی یەمەن، دەبێتەهۆی زیاتر سەختبوونی ژیانی 80%ی ئەو وڵاتە.”\nلە ڕاگەیەندراوێكدا كە ئەمڕۆ سێشەممە 2ی ئازار بڵاوكراوەتەوە، وەزارەتی دەرەوەی ئەمریكا ڕایگەیاند، “هێشتنەوەی سزاكان لەدژی حوسییەكان لە یەمەن، ژیانی لەسەدا 80ی ئەو خەڵكەی لەژێر دەسەڵاتی ئەواندا دەژین سەختر و دژوارتر دەكات.”\nماوەی چوار ساڵە شەڕ لەنێوان حوسییەكانی یەمەن بەپشتیوانیی ئێران و هاوپەیمانیی عەرەبی بە سەركردایەتیی سعودیە هەڵگیرساوە، ئەمریكا حوسییەكانی خستووەتە لیستی تیرۆرەوە.\n16ی مانگی ڕابردوو، ئەمریكا بزووتنەوەی ئەنساروڵا كە گرووپێكی سەر بە حوسییەكانە، لە لیستی تیرۆر دەرهێنا.\nلە ڕۆژی چوارشەممە 6ی کانوونی دووەمەوە کاتێک لایەنگرانی دۆناڵد ترەمپ، سەرۆکی ویلایەتە یەکگرتووەکانی ئەمریکا چونەسەر بینای کۆنگرێس و…


بە پێچەوانەی ئاکارە باش و خۆتێهەلنەقوتێنەرانەی ژنانی گۆی ئاغاج، ژنەکانی ناو هەوارگەکە بە ناسیاوییەک لە دەورەم کۆبوونەوە،\nکە تەنانەت بۆ کێوییەکیش شتێکی بێزارکەرە.\nمن چووم چاوم بە کوێخا کەوت، و دڵنیام کردەوە کە پارەی سەرجەم ئەو شتانە دەدەم کە پێویستم پێن و پارەی هەرکام لە پاسەوانانی شەویش دەدەم، و موشکیلەکە جێبەجێ بوو. بەشێکی زۆر لە ژنە جوانەکانی گوندەکە هاتنە دیتنم. کوێخا میوانییەکی لە ماڵی خۆی پێکهێنا و کاتێک بەیانییەکەی خوداحافیزیم لێکرد ڕاستگۆیانە گوتی، " ئێمە زۆر خوشحاڵ بووین کە تۆ میوانمان بووی، ئێمە هیچ زەرەر و زیانێک یا ناڕاحەتییەکمان لە لایەن تۆوە بۆ نەهاتە پێش، ئێمە پێمانخۆشە کە وڵاتی ئینگلیس پارێزگارییمان لێبکا." ئەم ڕستە بەئەدەبانە زۆر جار کەڵکی لێوەردەگیرێ.\nبە ڕاستیی " سەبات بۆ مرۆڤ دروست کراوە"! جگە لە باشییە ئایینییەکانی، ژیان بە بێ ئاڵوگۆڕی کار گەلێک سەخت و یەک هەوا دەبوو. تا یازدە لە ناوجێدا، خوێندنەوە، پشووی خزمەتکارەکان، پشوویەک لە سواریی بێکۆتایی، هاتنەوە سەرخۆی بیر و لەش، هەموو ئاکامی پشوودانی یەکشەممان لەم سەفەرەیە، و بەتایبەتی دوایین یەکشەممە گەلێک ئارامبەخش بووە.


نه‌ته‌وه يه‌كگرتووه‌كان: زياتر له 10 هه‌زار چه‌كدارى داعش به سه‌ربه‌ستى له‌نێوان عێراق و سووريا هاتوچۆ ده‌كه‌ن - پرس میدیا\nHome جیهان گرنگ ناوخۆیی هەرێمی هەواڵ نه‌ته‌وه يه‌كگرتووه‌كان: زياتر له 10 هه‌زار چه‌كدارى داعش به سه‌ربه‌ستى له‌نێوان عێراق و سووريا هاتوچۆ ده‌كه‌ن\nنه‌ته‌وه يه‌كگرتووه‌كان: زياتر له 10 هه‌زار چه‌كدارى داعش به سه‌ربه‌ستى له‌نێوان عێراق و سووريا هاتوچۆ ده‌كه‌ن\nپرس میدیا 8/25/2020 10:30:00 am جیهان, گرنگ, ناوخۆیی, هەرێمی, هەواڵ,\nڤلاديميێر ڤۆرۆنكۆڤ به‌پرسى به‌ره‌نگاربوونه‌وه‌ى تيرۆر له نه‌ته‌وه يه‌كگرتووه‌كان، رايگه‌ياند، "هه‌ڵسه‌نگاندنه‌كان ئاماژه به‌وه ده‌ده‌ن كه دواى تێپه‌ڕبوونى دوو ساڵ به‌سه‌ر به‌زينى رێكخراوى داعش هێشتا زياتر له 10 هه‌زار چه‌كدارى ئه‌و رێكخراوه له عێراق و سووريا چالاكن".\nڤۆرۆنكۆڤ به ئه‌نجومه‌نى ئاسايشى سه‌ر به نه‌ته‌وه يه‌كگرتووه‌كانى راگه‌ياند، "چه‌كدارانى داعش له‌سه‌ر شێوه‌ى شانه‌ى بچووك به سه‌ربه‌ستى له‌نێوان هه‌ردوو وڵات هاتوچۆ ده‌كه‌ن".\nئاماژه‌ى بەوو\_ەشدا، "داعش ريزه‌كانى خۆى رێكخستۆته‌وه و چالاكييه‌كانى خۆى نه‌ك هه‌ر له ناوچه‌كانى ململانێ له عێراق و سووريا زياد كردووه، به‌ڵكو له هه‌ندێ له لقه هه‌رێمييه‌كانيش چالاكييه‌كانى زياد بووه".\nئه‌و به‌رپرسه نێودەوڵەتییە وتيشى: "هه‌وڵه‌كانى پڕۆپاگه‌نده‌ى هه‌لپه‌رستانه‌ى داعش ده‌شێ رێگه خۆشكه‌ر بێ بۆ ئاراسته‌ى به‌رده‌وامى هێرشه‌كانى ئه‌و رێكخراوه له‌لايه‌ن تاك و گرووپه بچووكه‌كانى رێكخراوه‌كه".\nتاگەکان # جیهان # گرنگ # ناوخۆیی # هەرێمی # هەواڵ\nBy پرس میدیا at 8/25/2020 10:30:00 am\nLabels: جیهان, گرنگ, ناوخۆیی, هەرێمی, هەواڵ\nجیهان گرنگ ناوخۆیی هەرێمی هەواڵ


گەنجێک ٩٩ وڵات لە هێرشی ئەلیکترۆنی ڕزگاردەکات\nگەنجێکی بەریتانی توانی ببێت بە پاڵەوانی جیهان و ٩٩ وڵات لە ژێر هێرشە ئەلیکترۆنی ڕزگار بکات .\nدوو ڕۆژ لەمەوبەر بەهۆی زنجیرەیەک هێرشی ئەلیکترۆنیەوە چەندین دامەزراوەو کەسایەتی و لەڕێی تۆڕەکانی ئینتەرنێتەوە چەندین کۆمپیوتەر لەسەرتاسەری جیهان کرانە ئامانج ، لەوانەش بەریتانیا و ئەمریکا.\nگەنجێکی تەمەن ٢٢ ساڵان لە گوندێکی بچوکی بەریتانیا ژیان بەسەردەبات، توانی ببێتە پاڵەوانی جیهان و لەماوەی چەند کاتژمێرێکی کەمدا ٩٩ وڵات لەژێر هێرشە ئەلیکترۆنیەکە ڕزگار بکات و ڕێگری لە بڵاوبوونەوەی ڤایرۆسەکە بکات.\nگەنجەکە پاش ئەوەی هۆکارەکەی دۆزییەوە توانی ڕێگایەک دیاریبکات تاوەکو ڕێگری بکات لە تەشەنەسەندنی ڤایرۆسەکەو نەبێتە هۆکاری لەکارکەوتنی سیستم و تۆڕەکانی کۆمپیوتەرو چەند ئامێرێک کە لەدەزگا حکومییەکان بەکاردێت چونکە گەر ئەمە ڕووبدات زەرەری ئابووری بە جیهان دەگەینێت.\nبەپیی ڕۆژنامەی مەیل ئون سندای بەریتانی، گەنجەکە دۆزینەوەی ڤایرۆسەکەی لە ئینتەرنێت ڕاگەیاند و توانی لە ڕێگری کردنی تەشەنەسەندنی ڤایرۆسەکە سەرکەوتوو بێت و بەمەش بە هەزاران نامەی سوباس و ڕێزو ستایشی بۆ ڕۆشتوە بە پاڵەوانی جیهان ناویان بردوە.\nگەنجەکە لەبارەی ژیانیەوە چەند نهێنیەک ئاشکرا دەکات لەوانە، بەتەنها فێری زانستی کۆمپیوتەر بوەو بەشێوەیەکی ئەکادیمی نەیخوێندوە، پاشان لەدەزگایەکی ئاسایشی تایبەت کاردەکات و زۆرترین کاتی بە ماڵپەڕە ئەلکترۆنییەکان و ئینتەرنێتەوە تەرخانکردووە .\nئه‌م رێوشوێنه بگرنه به‌ر بۆ خۆپاراستن له ڤایرۆسه‌كه:


ململانێ بەیەكداچووەكەی نێوان توركیا و فەڕەنسا\n02/09/2020 1479 جار خوێندراوه‌ته‌وه\nچاوەڕوان دەكرێت ئیمانوێل ماكڕۆنی سەرۆكی فەڕەنسا ڕۆژی 4 شەممە سەردانی عێراق بكات، سەردانەكەش بەجۆرێك لە جۆرەكان پەیوەستە بە هەڵكشانی بارگرژییەكانی نێوان توركیا و فەڕەنسا- كە بنەمایەكی ئاینی و مێژووی و ئایدیۆلۆجی هەیە- لە دەریای ناوەڕاست و قوبڕس و شام و مەغربی عەرەبی و تەنانەت لەسەر خاكی فەڕەنساش.\nمایكل تانشۆم- ی شڕۆڤەكار لە تویتێكدا لە 2 شەممەی ڕابردوو نووسیوویەتی: ماكڕۆن لە ماوەی دوو ڕۆژی ئایندەدا سەردانی بەغدا دەكات و دووریش نییە بچێتە هەرێمی كوردستان، ئەمەش ئاماژەیە بۆ داگیركاری ئەم دوایەی توركیا بۆ هەرێمی كوردستان، پێدەچێت سەردانەكە فشارێك بێت دژ بە جوڵەكانی توركیا لە عێراق.\nبارگرژییەكانی نێوان ماكڕۆن و ئەردۆغان لە یۆنیۆی ڕابردووەوە دەستیان پێكردووە، لەو كاتەی كەشتییەكی جەنگی تێژڕەووی فەڕەنسی (فیرقاتە) لە نزیك كەناراوییەكانی لیبیا و لە چوارچێوەی ئەركێكی ناتۆدا بۆ قەدەغەكردنی بردنی چەك بۆ لیبیا، لە لایەن كەشتییە جەنگییەكانی توركیاوە ڕێی لێگیرا لەوەی كەشتییەكی بارهەڵگری توركی بپشكنێت، بەڵام توركەكان ئەو گوتەیە ڕەتدەكەوە و دەڵێن كەشتییە توركییەكە یارمەتی مرۆیی پێ بووە.\nغیوم بیرییە- ی پەیامنێری توركی لە لێدوانێكیدا بۆ ڕۆژنامەی لۆمۆندی فەڕەنسی گوتوویەتی: ئەو كاتەی ئەو ڕووداوە ڕوویدا، بارگرژی كەوتە نێوان ئەنقەرە و پاریسەوە، بەمەش ئاستی پەیوەندییەكانی هەردوولا بەرەو ئاڵۆزی زیاتر چوون.\nماكڕۆن ڕۆڵی توركیا لە لیبیا و پشتیوانیكردنی لە حكومەتی سازانكاری لە تەڕابلوس بە تاوانكاری هەژمار دەكات، بەو پێیەی توركیا ئەندامی ناتۆیە. لە بەرامبەریشدا هامی ئۆقسۆی وتەبێژی وەزارەتی دەرەوەی فەڕەنسا وتی كە فەرەنسا بە هۆی داگیركاریی بۆ لیبیا لە ساڵی 2011 ، ئەو وڵاتەی تووشی پشێوی كردووە.\nدوای تەقینەوەكەی بەندەری بەیروت لە سەرەتای ئەم مانگەدا، لە پێناو دووبارە بنیاتنانەوەی بەندەركە ماكڕۆن سەردانی لوبنانی كرد، ئامادەی وڵاتەكەشی دەبڕی هاریكاری لوبنان بكات، كەچی ئەردۆغان لۆمە و سەرزەنشتی ئەو سەردانەی ماكڕۆنی كرد و بەو كارەسات و نیازمەندییەكی ئیمپریالیزمی لەقەڵەمدا.\nمیدیاكانی ئەردۆغان لە ساڵی 2019 دا، گرتە ڤیدیۆیی هێرشی سەر مزگەوتی (كرایست تشریس) یان گەرم كردەوە و تانە و تەشەریان پێ لە چەند لایەن و دەوڵەتێكدا، بەڵام پێدەچێت لە بنەڕەتدا ئەم تۆمەت بەخشینەوەیە نیشانەی كورتبینی ئەردۆغان بێت.\nكەمال ئینات- ی مامۆستای وانەبێژی زانكۆی سكاریا لە توركیا لە لێدوانێكیدا بۆ ئاژانسی هەواڵی ئەنادۆڵی حكومەتی توركی- ڕۆژێك پێش میوانداری توركیا لە ئیسماعیل هەنەییەی سەركردەی حەماس بۆ توركیا - دەڵێت: پاریس دوودڵی ناكات لە هاریكاری ئەو لایەنە ناشەرعییانەی هەڵگەڕانەوەی سەربازییان لە لیبیا ئەنجام داوە (مەبەست خەلیفە حەفتەرە) یاخود هاریكاریكردنی گروپە كوردییە چەكدارەكانی وەك یەكینەكانی پاراستنی گەل لە سوریا.\nئینات دەشڵێت: ماكرۆن لە ساڵی 2017 هاتۆتەسەر كورسی فەرمانڕەوایی فەڕەنسا، پێی وایە دەبێت ولاتەكەی پێش ئەڵمانیا بكەوێت و پاریس بكاتە پێشڕەووی ئەوروپا، خۆ ئەگەر ئەوە نەكات، ئەوا لە بەرامبەر ڕاستڕەووە توندڕەووەكاندا دەیدۆڕێنێت.\nئینات ئەوەشی گوت: بۆیە پێشدەستییەكی ماكڕۆن نێوانگیری بوو لە نێوان سەڕاج و حەفتەردا، هەر لەو پێناوەشدا هەفتەی ڕابردوو ماكڕۆن داوای لە سەڕاج كردووە سەردانی فەڕەنسا بكات.\nماكرۆن پشتیوانێكی گەورەی ئەیسنا و نیقۆسیا- یە لەو ململانێ هەرێمییەی دژ بە توركیا هەیانە، هەفتەی پێشووش چەند كەشتییەكی جەنگی فەڕەنسی ڕەوانەی خۆرهەڵاتی دەریایی ناوەڕاست كردوون. ئەڵمانیا لەو كاتەدا خەریكی نێوانگیری بوو لە نێوان یۆنان و توركیادا، بەڵام ماكرۆن گەرەكییەتی خۆی ئەو ڕۆڵە بگێڕێت، ئەگەر ئەوەش ڕووبدات وەك هەڵگەڕانەوەیەك وایە دژ بە ئەڵمانیا، چاوەڕێش ناكرێت سەڕاج بێ ڕەزامەندی ئەردۆغان پابەندی هیچ سەودا و مامەڵەیەك بێت سەبارەت بە پرسی لیبیا.\nتوركیا لە لیبیا هەوڵی ئەوەیدا ڕێككەوتننامە دەریاییەكەی لەگەڵ حكومەتەكەی سەڕاجدا بپارێزێت و ئیسلامییەكانیش لە دەسەڵاتدا بێڵێتەوە و پەیوەندییەكانی نێوان توركیا و لیبیاش بەهێزتر بكات. لە پەنجاكانی سەدەی ڕابردووەوە، كۆمپانیای تۆتاڵی فەڕەنسیش لە لیبیادا كار دەكات، ساڵی پاریش بە مەبەستی وەبەرهێنان، 650 ملیۆن دۆلاری لە ناوچەی واحە- لە سرت- دا خەرجكردووە.\nبۆیە هێرشی هێزەكانی حكومەتەكەی سەڕاج بە پشتیوانی توركیا بۆ سەر هێزەكانی حەفتەر، واتای هێرشكردنەسەر بەرژەوەندییەكانی فەڕەنسایە.\nهەندێكیش وای بۆ دەچن گورزە ئاسمانییەكەی سەر بنكەی ئاسمانی وەتییە لە یۆلیۆی ڕابردوودا، لە لایەن فڕۆكەكانی فەڕەنساوە ئەنجام دراوە.\nململانێی نێوان ئەنقەرە و پاریس پەڕیوەتەوە بۆ ناوچەی باشوریش، فەڕەنسا لە نەیجەر بوونێكی گەورەی سەربازی و بازرگانی هەیە، پاریس پشت بە یۆڕانیۆمەكەی نەیجیریاش دەبەستێت بۆ برەودان بە هێزە ئەتۆمییەكەی. لە مانگی ڕابردووشدا توركیا و نەیجەر زنجیرە ڕێككەتننامەیەكی هاریكاری ئابووری و بەرگرییان واژۆ كرد كە بواری كانزاكاریشی لەخۆ گرتووە.\nتانشۆم باسی لەوەش كردووە كە بەرەوپێشچوونی دبلۆماسی ئەم دوایەی توركیا لە نەیجەر، درز و كەلێنی خستۆتە نێو ناوچەی كەناراوییەكانی فەڕەنسی لە ئەفریقیا.\nهەر ئەمەش هۆكاری دەربڕینی ناڕەزاییەكانی فەڕەنسایە دژ بە سیاسەتی دەرەوەی ئەنقەرە و ڕەفتارەكانی ئەردۆغان. هەریەك لە ماكرۆن و ئەردۆغانیش لە هەوڵدان بنكەی دەنگدانی جەماوەری خۆیان لە وڵاتەكانیاندا بەهێزتر بكەن.\nبێرییە باسی ئەوەش دەكات: بۆ هەردوو سەرۆك گرنگە لەم ساتە وەختەدا نەیاری یەكتربن، پاڵنەرەكەشی سیاسەتی ناوخۆی وڵاتەكانیانە، هەروەها بۆ برەودانە بە ستراتیژیەتی دبلۆماسییان. ماكرۆن دەبێت بە دوای دەنگەكانی ڕاستڕەووە فەڕەنسییەكانەوە بێت، بۆیە دەبیت بە توندی دژ بە سیاسەتەكانی توركیا لە دەریای ناوەڕاست و ناو خاكی فەڕەنسا بوەستێتەوە.\nمانگی پێشوو حكومەتی فەڕەنسا سەرزەنشت و لۆمەی توركیای كرد سەبارەت بە گۆرینی ئایا سۆفیا بۆ مزگەوت، ئەم هەڵوێستەش دوای ڕاپۆرتێكی 244 لاپەڕەیی ئەنجومەنی پیرانی فەڕەنسا هات كە باس لە هەڵكشانی كاریگەرییەكانی مەترسی ئیسلامییەكان دەكات لە فەڕەنسا.\nڕاپۆرتەكە ئاماژە بە مەترسی ئیخوان موسلمین دەكات، تۆركیاش تۆمەتبار دەكات كە دنەی ووتاربێژی مزگەوتەكانی فەڕەنسا دەدات كە لە ئیخوانەكانن و لە هەمان كاتیشدا پشتیوانی سەرەكی جوداخوازە موسڵمانەكانی فەڕەنسان، لە كاتێكدا توركەكان تەنها 5% ی كۆمەڵگای فەڕەنسی پێكدێنن.\nلە یەنایەری ڕابردوو، ماكڕۆن لە ووتارێكیدا ئاماژەی بە جوداخوازەكانی (مۆڵۆز) كرد لە نزیك سنورەكانی ئەڵمانیا كە ڕەوەندێكی گەورەی توركی لێیە كە پشتیوانی ئەردۆغان و حزبەكەنی. بێرییە ووتیشی ئامانجی ماكڕۆن لەو ووتارە دژایەتیكردنی چالاكییە سیاسییەكانی توركیایە لە فەڕەنسا.\nبێرییە وتیشی: ماكڕۆن بە ئەنقەست ئەو پەیامەی دژ بە گروپە توركەكان داوە، تاوەكو دەنگدەرە ڕاستڕەووەكانی فەڕەنسا بەلای خۆیدا ڕاكێشێت. ئێمە دەشزانین كە لایەنگرانی پارتەكەی ئەردۆغان ڕێكخراوەكانیان لە فەڕەنسا سەر بە ئیخوان موسلمینن، دەشزانین كە لە ستراسبۆڕگ پشتیوانی لە (ڕێكخراوی كوجیب) دەكەن كە سەر بە خۆیانە. ئەو ڕێكخراوە لە ئەوروپا 15 لقی هەیە، بانگەشی دژە ڕەگەزپەرستی و برەودان بە مافەكانی مرۆڤ و یارمەتیدانی ئاوارەكان دەكات بۆ وەرگرتنی ڕەگەزنامە لە وڵاتە ئەوروپییەكان.\nبیرییە دەڵێت: چەند ئەندامێكی جوڵانەوەی نیشتمانی ڕاستڕەووی توندڕەووی لە توركیا ئەو ڕێكخراوە بەڕێوە دەبەن، كاریگەری زۆریشیان بەسەر توركەكانی فەڕەنساوە هەیە. لەوساوەش كە لە 2017 پارتەكەی ئەردۆغان و جوڵانەوەی نەتەوەپەرستی بوونە هاوبەشێكی پەرلەمانی، جوڵانەوەی "گرای وڵڤەر" ی توندڕەووی پەیوەست بە پارتی جوڵانەوەی نەتەوەپەرستی توركیا لە ئەوروپا زیاتر پەرەی سەندووە. لێكۆڵنەوەیەكی سەنتەری ڕۆژهەڵاتی ناوەڕاست و باكوری ئەفریقیا دەریخستووە كە 20 هەزار لە ئەندامانی ئەو ڕێكخراوە لە ئەڵمانیا چالاكن، نزیكەی 5 هەزاریان لە نەمسان، بەرە بەرە ژمارەشیان لە هەڵكشان دایە.\nلە یۆنیۆی ڕابردووە، ئەو ڕێكخراوە لە ڤییەنا هێرشی كردۆتە سەر خۆپێشاندانەكانی ڕێكخراوی ژنانی كوردی، لەمەشەوە دەوڵەتی نەمسا پەڕاوی لێكۆڵینەوەی بۆ ئەو ڕووداوە كردەوە كە گروپە نەتەوەیی و ئیسلامییەكانی دەرەوەی نەمسای پێ تۆمەتبار دەكرێت بەوەی لە پشت ڕووداوەكەوەن.\nلە كۆتایی مانگی یۆلیۆدا، توركەكان لە دیسین لە ڕووباری ڕۆن، ئەرمەنییە فەڕەنسییەكانیان بە ئامانج گرت لە كاتێكدا ئەرمەنەكان بۆ پشتیوانی پرسی نەتەوەكەیان گردببوونەوە، لەو كاتەدا چەند گەنجێكی دەمامكداری بزووتنەوەی (گرای وڵفەر) بە چەقۆ و داردەستی ئاسنەوە بە دوای ئەرمەنەكاندا دەگەڕان، تاوەكو هێرشیان بكەنەسەر، نەتەوە پەرستە توركەكان لەوە توڕە بوون كە ئەرمەنەكان ئیمپڕاتۆڕیەتی عوسمانییان بە كۆمەڵكوژی دژ بە ئەرمەنەكان تۆمەتبار كردووە.\nئەحمەد جیتین- ی سەركردەی بزووتنەوەی گرای ۆڵفەر لە گرتەیەكی ڤیدیرییدا دەڵێت: ئەگەر حكومەتی توركی 2000 یۆر و چەكێكم بداتێ، لە هەر شوێنێكی فەڕەنسادا، ئەوەی پێویست بێت دەیكەم. لەمەشەوە ناوبراو بە تۆمەتی هاندان بۆ توندوتیژ و گردبوونەوەی چەكداری خراوەتە بەندیخانەوە، ئەو لایەنگری زۆرن و یەكێكیشە لە توندڕەووە توركەكانی فەڕەنسا.\nبێییەر دەشڵێت: جیتین وەك سەرۆك مافیایەك لەسەر سۆشیال میدیا دەردەكەوێت بەوەی دەیەوێت سوپایەكی توركی لە فەڕەنسا دابمەزرێنێت، ئەمەش لە نێو ڕەوەندی توركی لە فەرەنسا بەربڵاوە كە ژمارەیان 500 هەزار كەسە و زۆرینەشیان لایەنگری پارتی داد و گەشەپێدانن، زۆریشیان مەیلیان بەلای بزووتنەوەی نەتەوەپەرستی ڕاستڕەووی توندڕەوو و بزووتنەوەی گرای وڵفەر دایە.\nئەو هەڕەشانەی جیتین لە بۆشاییەوە نەهاتوون؛ چونكە لە هەشتاكان و نەوەدەكانی سەدەی ڕابردوودا، تیمەكانی مردنی بزووتنەوەی گرای ۆڵفەر لە شەقامەكانی توركیادا دوژمنانی سیستەمە سەربازییەكەی توركیایان كوشتوون، هەندێك جار لە ئەوروپاش ئەو كارەیان كردووە و زۆرینەی قوربانییەكانیش لە كوردەكان بوون.\nلە ساڵی 1981 دا، ئەندامێكی ئەو ڕێكخراوە هەوڵیدا پاپا یۆحەنا بۆڵسی دووەم لە ڤاتیكان تیرۆر بكات، ئەمەش دوای ئەوە هات كە ئەردۆغان دنەی تیرۆركردنی نەیارانی توركیای لە دەرەوەدا.\nبیرییە وتیشی: لە سیاسەتی فەرەنسیدا وا تەماشای توركیا دەكرێت كە ئاژاوەگێڕە، واش تەماشای ئەردۆغان دەكەن كە هەڕەشەیەكی شیمانەكراوە (موحتەمەل) بۆ سەر ئەوروپا.\nنووسین: دایڤید لیبسكا


"دابه‌زاندنى به‌هاى دینار له درێژمه‌ودادا ده‌بێته خێر و خۆشی بۆ هاووڵاتییانی هەرێم"\nHome›ئابووری›“دابه‌زاندنى به‌هاى دینار له درێژمه‌ودادا ده‌بێته خێر و خۆشی بۆ هاووڵاتییانی هەرێم”\nشیكەرەوەیه‌كى ئابووری ده‌ڵێت: “بەرزكردنەوەی نرخی دۆلار بەرامبەر بە دینار لە كورتمەودادا كاریگەری باشی نابێت لەسەر دۆخی گوزەرانی هاووڵاتییان، بەڵام لە درێژمەودادا دەبێتە خێر و خۆشی بۆ هاووڵاتییانی هەرێم، بە مەرجێك هەرێم لەگەڵ بەغدا بگاتە رێككەوتن”.\nد. عیزەت سابیر، شیكەرەوەی ئابووری و پسپۆڕ لە كاروباری دارایی بە SNNی راگەیاند: “بە گوێرەی ئەو رەشنووسی بودجەیەی كە لای ئەنجوومەنی وەزیرانی عێراقە، لە ساڵی داهاتوودا ئابووری هەرێمی كوردستان پارێزراو دەبێت، بەمەرجێك ئەگەر هەولێر لەگەڵ بەغدا رێكبكەوێت، چونكە ئەوەی لە بودجە دیاریكراوە وەك پشكی كورد دوو هێندەى ئه‌و داهاته ده‌بێت كه فرۆشتنى نه‌وت بۆ هه‌رێمى ده‌هێنێت”.\nوتیشى: “گۆڕانكاری لە نرخی دینار و دۆلاردا كاریگەری كورتخایەن و درێژخایەنی هەیە، لە ماوەی كورتخایەندا بەشێكی زۆری كۆمەڵگا زیانیان پێدەگات، بەڵام لەماوەی درێژخایەندا دەبێتە خێر و خۆشی بۆ چینی هەژاران و كەمدەرامەتان، لەبەرامبەردا گەورە بازرگان و وەبەرهێنەر و خاوەن كۆمپانیاكان باجێكی زۆری ئەم بەرزبوونەوەی دۆلارە دەدەن، واتە ئەم گۆڕانكارییە دابەشدەبێت بەسەر كڕیار و فرۆشیار و دەوڵەمەند و هەژاردا”.\nئه‌و شیكه‌ره‌وه ئابوورییه باس له ئه‌گه‌ره‌كانى شكشتهێنانى ئابوورى عێراق ده‌كات له ئه‌گه‌رى نه‌دانى ئه‌و بڕیاره‌دا و ئه‌وه‌شروونده‌كاته‌وه: “ئەگەر عێراق ئەم كارەی نەكردایە هەرەسی ئابووری رووبەڕووی دەبویەوە، چونكە ناكرێت هەر بەردوامبێت لە قەرزكردن بۆ پڕكردنەوەی كورتهێنان، من پێموایه، لەم كاتەدا بەرزكردنەوەی نرخی دۆلار باشترین بڕیار بوو بۆ رزگاركردنی عێراق لە داڕمانی ئابووری”.\nئەو شارەزایەی بواری دارایی و ئابووری ئەوەشی خستەڕوو: “كاتێك هەرێمی كوردستان توانی لەگەڵ بەغدا بگاتە رێككەوتن ئابووری هەرێم رزگاری دەبێت لە داڕمان، بەڵام بە پێچەوانەوە ئەگەر رێككەوتن نەكرێت و هەرێم بیەوێت لەم سیاسەتەی ئێستای بەردەوام بێت قەیرانێكی زۆر قوڵی ئابووری بەرۆكی هەرێمی كوردستان دەگرێت كە دەرچوون تیایدا زۆر ئەستەم دەبێت”.\nله كۆتایی قسه‌كانیدا د. عیزه‌ت سابیر ئه‌وه‌شى روونكردنه‌وه: “لە كاتێكدا هەرێمی كوردستان هیچ دەسەڵاتێكی نییە لە دیاریكردنی نرخی دراو بۆیە زۆر گرنگە هەرێمی كوردستان خۆی بگونجێنێت لەگەڵ ئەو بەهای دۆلار و دینارەدا”


په‌كه‌كه، وا مه‌كه!\nدووشەممە, 28 کانونی دووەم 2019 08:40\nله‌ماوه‌ی سی ساڵی رابردوودا، په‌كه‌كه یه‌كێك بووه له سه‌رئێشه گەورەکان بۆ هه‌رێمی كوردستان كه راستییه‌كه‌ی ده‌بوو به‌پێچه‌وانه‌وه بووایه. ئه‌وه‌ی پاساوی ته‌راتێنی داوه‌ته سوپای توركیا له خاكی باشووری كوردستان په‌كه‌كه‌یه. ئه‌وه‌ی وایكردووه ته‌نیا له‌سه‌ر سنووره‌كانی باشوور و باكووری كوردستان نا، به‌ڵكو له‌سه‌ر سنووری باشوور و رۆژهه‌ڵاتیش (به‌بیانووی شه‌ڕ له‌گه‌ڵ پژاك) گوندنشینان هه‌میشه ماڵ به‌كۆڵه‌وه بن و به تۆپباران و بۆمبارانی فڕۆكه شه‌هیدبن هه‌ر په‌كه‌كه‌یه. داگیركه‌ر مادام داگیركه‌ر و دوژمنه به پاساو و بێ پاساو ده‌تكوژێ، به‌ڵام كاتێك په‌كه‌كه ئه‌و پاساوه‌ی له‌سه‌ر سه‌به‌ته‌ی زێڕین پێشكه‌ش بكات، له‌ده‌ست خۆی نادات و ژیانت لێ ده‌كاته دۆزه‌خ.


دوای ئەوەى سەربەست لەزگین، بریکاری وەزارەتی پێشمەرگە وتی شەوی ڕابردوو هێزێکی یەپەگە هێرشی کردووەتە سەر خاڵێکی سنوری هێزەکانی پێشمەرگە، یەپەگە ئەو تۆمەتانە ڕەت دەکاتەوە.\nئاژانسی هەواڵیی فورات نیوزی سەر بە پەکەکە لە هەواڵێکدا کە ناس کورد بەدواداچوونی بۆ کردووە کە پشتی بە سەرچاوەیەک لە یەکینەکانی پاراستنی گەل (یەپەگە) بەستووە سەرجەم "تۆمەتەکانی سەربەست لەزگین بەدرۆ دەخاتەوە" و ڕایگەیاند کە "ئەو قسانە دوورن لە ڕاستی."\nئاژانسەکە دەڵێت، "چاوەڕێ دەکرێت ئەمرۆ یەپەگە ڕاگەیەنراوێک بڵاو بکاتەوە.\nسەربەست لەزگین، بریکاری وەزارەتی پێشمەرگە دەڵێت، هێزەکانی یەپەگە گروپێکی چەکدارییان ناردووە بۆ هەرێمی کوردستان تاوەکو گورز لە هێزەکانی پێشمەرگە بوەشێنێت بەڵام ڕووبەڕووی ئەو هێزە بوونەتەوە و بە ناچاری گەڕاونەتەوە دواوەوە.\nسەربەست لەزگین لە کۆنفرانسێکی ڕۆژنامەوانیدا کە "ناس کورد" بینیویەتی (16ی کانونی یەکەمی 2020) دەڵێت، "شەوی ڕابردوو زیاتر لە 50 چەکداری یەپەکە لە سوریاوە هاتوون بۆ هەرێمی کوردستان تاوەکو شەری پێشمەرگەی کوردستان بکەن، پێشمەرگەش ناچار بووە ڕووبەڕووی ئەو چەکدارانە ببنەوە و بە ناچاری و شەرمەزارییەوە ئەو چەکدارانە گەڕاونەتەوە بۆ خاکی سوریا."\nڕاشیگەیاند کە "دوای چەند کاژێرێک دیارە هێزێکی یەپەگە لەنێو سوریا خۆیان رێکخست و لە کاژێر 4ی بەرەبەیان هێرشی سەر خاڵێکی پێشمەرگەیان کرد، هێرشێکی دڕندانە بە هەموو چەکێکی گران، بیکەیسی و 22 ملیم و دۆشکەو ئارپیجی، زیاتر لە کاتژمێر و نیوێکیش شەڕەکە بەردەوامبوو، پێشمەرگەکانی ئێمە لەو خاڵە ناچاربوون بەرگری لە خۆیان بکەن. ئەوانیش هەوڵیاندا دەستە بەسەر ئەو خاڵەدا بگرن و هێرشی بکەنە سەر، بەڵام لە ئەنجامدا نەیانتوانی بە ئامانجەکەیان بگەن و بە شکشسخواردن گەڕانەوە نێو سنووری سوریا".\nبریکاری وەزارەتی پێشمەرگە هۆشداری دەداتە هێزەکانی یەپەگە و پەکەکە و دەڵێت، "ئەمە دوایین جار بێت ڕووداوی هاوشێوە ڕووبدات"، داواش لە "هاوپەیمانان دەکات لەسەر ئەو ڕووداوە بێنە دەنگ."\nباسی لەوەشکردووە، "ڕێگەنادەین هیچ گروپێکی چەکداری بە نایاسایی بێتە ناو خاکی هەرێمی کوردستان."\nلەبارەى مەبەستی ئەو هێزەی یەپەگە، سەربەست لەزگین وتی، "ئێمە نازانین ئەو چەکدارانە کێن و هۆکاری ومەرامی ئەوان چییە، بەڵام ئەرکی ئێمەیە ڕێگری لە هاتنی ئەو جۆرە چەکدارە نائاساییەکان بگرین."\nباسی لەوەشکرد، "شێوازی هاتنی هێزەکە دیارە کە مەرامێکی خراپیان هەبووە لە هەرێمی کورستان، چونکە ئێمە کەناڵی یاساییمان هەیە و دەبێت هەموو شتێک لەڕێگەی دانوستانەوە بێت."


ترکیا ل گوندێ سگێرێ ئێریشی پەکەکێ کر - دارکا مازی\nترکیا ل گوندێ سگێرێ ئێریشی پەکەکێ کر\nباله‌فرێن ده‌وله‌تا تركیێ ئیرۆ ژی چكدارێن په‌كه‌كێ ل باشوورێ كوردستانێ ئارمانج كرن، دەما كو ستارگەهێن پەکەکێ ل سنۆرێ گوندێ سگێرا کەڤن یێ گرێدای ده‌ڤه‌را نهێلی یا سەر ب قەزا ئامێدیێ ڤە بۆردۆمان كری.\nل گۆری ئاگاهیێن پێگەها مە ژ چاڤکانیێن خوە یێن تایبەت ل ئامێدیێ ب دەست خوە خستی، ئیرۆ رۆژا سێشه‌می 6/4/2021ێ، باله‌فرێن ده‌وله‌تا تركیێ ستارگەهێن چه‌كدارێن په‌كه‌كێ ل گوندێ سگێرا کەڤن کو ب دووراتیا 6 کیلۆمەتران دکەڤیتە باکورێ رۆژهەلاتێ باژێرۆکێ ئامێدیێ ئارمانج کرن.\nباله‌فران ل دەمژمێر 6:20ێ ئێڤاری رۆكه‌تەک ل بلنداهیێن گوندێ سگێرا کەڤن دایە، هه‌ر چه‌ند كو زرارێن په‌كه‌كێ نه‌هاتنه زانین، لێ به‌لێ ل گۆر ئاگاهیێن د دەستێ مەدا هندەک زرارێن مادی یێن پەکەکێ د ڤێ ئێریشێ دا هەنە.\nگوندێ سگێرێ گوندەکێ باشوورێ کوردستانێ یە کو دکەڤیتە دەڤەرا نهێلێ یا سەر ب باژێرۆکێ ئامێدیێ ڤە، ئەڤ گوندە د سالێن هەشتیان دا ب سەدەما ئێریش و شەرێ سەپاندی یێ رژێما بەعس ب سەرۆکاتیا سەدام حوسێن ل سەر گەلێ باشوور، هاتبوو ڤالاکرن، خەلکێ ڤی گوندی ژی وەکە خەلکێ 5 هەزار گوندێن دی یێن کوردستانێ ئاوارە ببوون، پشتی سەرهلدانا سالا 1991ێ و دامەزراندنا حکوومەت و پەرلەمانێ کوردستانێ گوندەک نوو ژبۆی گوندیان هاتە ئاڤاکرن، لێ بەلێ ئەڤ جارە گوند ب سەدەما شەرێ سەپاندی یێ پەکەکێ ل دژی حکوومەت و گەلێ باشوور هاتە شەوتاندن و وێرانکرن و جارەکا دی خەلکێ ڤی گوندی ئاوارە بوون.